ישיבת מליאה, כנסת 24, פרוטוקול מספר 124, 2022-04-06 00:00

מיקי לוי: בוקר טוב, בבקשה לשבת, לשמור על השקט.

מיקי לוי: היום יום רביעי, ה' בניסן התשפ"ב, 6 באפריל 2022.

מיקי לוי: אני מתכבד לפתוח את מליאת הכנסת.

מיקי לוי: בבקשה, שקט בצד שמאל.

מיקי לוי: אני רוצה להגיד לכם: זה לא כמו בתאים – כשאתם מדברים מהמושבים אנחנו שומעים את הרעש בכל האולם, אז בבקשה לשמור על השקט.

מיקי לוי: תודה רבה.

מיקי לוי: חבריי חברי הכנסת, כנסת נכבדה, בשבועות האחרונים חווינו בישראל כמה אירועי טרור כואבים, ואנחנו נמצאים בעיצומו של מבצע "שובר גלים" לסיכול גל הטרור.

מיקי לוי: ראינו אזרחים אמיצים שחותרים למגע ומנטרלים מחבלים, וראינו שוטרים, יהודים וערבים, חיילי צה"ל, שמסכנים את חייהם, נכנסים לקו האש ואף משלמים בחייהם כדי להציל אחרים.

מיקי לוי: בשמי ובשם הכנסת, אני מבקש להצדיע לגיבורים הללו שהצילו חיים.

מיקי לוי: אני מבקש שנזכור אותם ואת עשרות אלפי חיילי צה"ל, השוטרות והשוטרים, שעושים לילות כימים למען שמירת הסדר הציבורי והביטחון.

מיקי לוי: אני רוצה שנזכור, גם בימים שקטים אלה, כשהמשטרה זוכה לביקורת נוקבת, לא לשפוך את התינוק עם המים, כי אין לנו משטרה אחרת.

מיקי לוי: משטרת ישראל היא משטרה קטנה ביחס למשימות שמונחות לפתחה ואנשיה עושים הכול כדי לעמוד בהן.

מיקי לוי: בהזדמנות הזו אני מבקש לשלוח תנחומים למשפחות הנרצחים והלוחמים שנפלו ולאחל החלמה מהירה ומלאה לפצועים.

מיקי לוי: תודה רבה.

מיקי לוי: הודעה למזכיר הכנסת.

מיקי לוי: זו הישיבה הראשונה של מזכיר הכנסת הנבחר.

מיקי לוי: בשמי ובשם הכנסת אני מאחל לך הצלחה.

מיקי לוי: בבקשה.

דן מרזוק: תודה, אדוני היושב-ראש.

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת: מזכר ההבנות בין ממשלת ישראל לבין ממשלת ממלכת בחריין בדבר שיתוף פעולה בתחום הסביבה ושינוי האקלים, ונוסח הארכת ההסכם בין ישות האו"ם לשוויון מגדרי והעצמת נשים לבין ממשלת ישראל.

דן מרזוק: תודה.

דן מרזוק: << הלסי >> גל טרור רצחני שוטף את רחובות ישראל והממשלה לא עושה דבר << הלסי >>

מיקי לוי: תודה רבה.

מיקי לוי: ובכן, הצעות לסדר-היום בנושאים הבאים.

מיקי לוי: הנושא הראשון: גל טרור רצחני שוטף את רחובות ישראל והממשלה לא עושה דבר; הצעות מס' 2256 ו-2260.

מיקי לוי: ראשון המנמקים, חבר הכנסת בנימין נתניהו.

מיקי לוי: אחריו – שלמה קרעי.

מיקי לוי: לכל אחד מהמציעים עשר דקות, בבקשה.

בנימין נתניהו: אדוני היושב-ראש, חברי הכנסת, בחג הפסח אנחנו חוגגים את יציאת ישראל ממצרים לארץ המובטחת.

בנימין נתניהו: היום אנחנו שמחים מסיבה דומה, ומברכים את חברת הכנסת עידית סילמן על כך שקיבלה את ההחלטה הנכונה.

בנימין נתניהו: כולנו מקבלים אותה בחיבוק חם ובזרועות פתוחות.

בנימין נתניהו: עידית שבה הביתה, לימין האמיתי, למחנה הלאומי.

בנימין נתניהו: צריך לומר את הדברים כהווייתם: יש היום בישראל ממשלה חלשה ורופסת.

בנימין נתניהו: ימיה ספורים.

בנימין נתניהו: אני קורא מכאן לחברות וחברים נוספים בקואליציה, שליבם במקום הנכון: אנחנו מחכים לכם, נקבל אתכם בכבוד, נקבל אתכם בהערכה.

בנימין נתניהו: אתם יכולים לקנות את עולמכם בהחלטה אחת שתציל את מדינת ישראל מממשלת החולשה.

בנימין נתניהו: קבלו את ההחלטה הנכונה הזאת עוד היום – הצטרפו לעידית, הצטרפו אלינו.

בנימין נתניהו: חזרו הביתה, ויחד נקים ממשלה לאומית חזקה – ממשלה שתדאג לכל אזרחי ישראל, ליהודים ולערבים, לדתיים ולחילונים, חרדים ומסורתיים, לכולם, בלי יוצא מן הכלל.

בנימין נתניהו: נקים ממשלה שתנצח את הטרור, תבלום את הגרעין האיראני, תוריד את המיסים שהממשלה הזאת העלתה, תילחם בפשיעה ובאלימות ביישובים הערביים ותדאג לשלב את כל אזרחי ישראל בסיפור ההצלחה הישראלי.

בנימין נתניהו: חברי הכנסת, אנחנו התכנסנו כאן היום לדיון מיוחד בעניין המאבק בטרור.

בנימין נתניהו: לפני הכול, אני מבקש לשלוח תנחומים ל-11 משפחות הנרצחים בפיגועי הטרור בשבועיים האחרונים.

בנימין נתניהו: בשבוע שעבר ביקרתי את משפחותיהם של הקורבנות – חלק מהקורבנות – זיכרונם לברכה: אבישי דוד יחזקאל, יעקב שלום, שיראל אבוקרט, אביר חורי ויזן פלאח.

בנימין נתניהו: כל משפחות הנרצחים הן משפחות נפלאות, משפחות חזקות, משפחות מרשימות, משפחות שגידלו בנים ובנות נפלאים, שחלקם שילמו בחייהם כדי להציל חיים של רבים.

בנימין נתניהו: זה כל ההבדל ביננו לבין שונאינו – אנחנו מקדשים את החיים והם מקדשים את המוות, ואהבת החיים שלנו היא זו שתנצח.

בנימין נתניהו: אני מבקש גם למסור איחולי החלמה לפצועים, וביניהם לוחמי ימ"מ שסיכנו את חייהם וסיכלו פיגוע קשה.

בנימין נתניהו: כמדינה חפצת חיים אנחנו חייבים להחזיר את השקט והביטחון לאזרחי ישראל, ויש רק דרך אחת לעשות זאת: לשלוח את הממשלה החלשה הזאת מהר הביתה.

בנימין נתניהו: אני אומר לממשלת החולשה והרפיסות: לכו הביתה.

בנימין נתניהו: ואני קורא כאן, שוב, לחברות ולחברים שעדיין נמצאים בקואליציה החלשה הזאת: חזרו הביתה; עשו את המעשה הנכון עבור המדינה שלנו, עבור כל אזרחינו.

בנימין נתניהו: ביחד נחזיר את ישראל למסלול של הצלחה, שגשוג, ביטחון ושלום.

בנימין נתניהו: תודה רבה.

מיקי לוי: תודה רבה לחבר הכנסת נתניהו.

מיקי לוי: חבר הכנסת קרעי, בבקשה.

שלמה קרעי: מכובדי ראש הממשלה בעבר ובעתיד – בעזרת השם – בנימין נתניהו, אדוני היושב-ראש, כנסת נכבדה, ברוך שהחיינו וקיימנו והגיענו לזמן הזה.

שלמה קרעי: זהו יום היסטורי לעם ישראל – יום נפילתה של הממשלה האנטי-יהודית והאנטי-ציונית המסוכנת ביותר שקמה במדינת ישראל.

שלמה קרעי: "אם מזרע היהודים מרדכי אשר החלות לנפל לפניו לא תוכל לו כי נפול תפול לפניו".

שלמה קרעי: בנט, על כך שנתת יד לפגוע בשורשי היהדות, שזלזלת במאבק של חברת הכנסת סילמן על הזהות היהודית – לא תהיה לך תקומה.

שלמה קרעי: המערכה עדיין בעיצומה.

שלמה קרעי: הנאום הזה מוקדש לחברים של עידית, לאלו שיש סיכוי שרוח אלוהים תתחיל לפעם בהם בין עקיצות הצרעה של עוכרי ישראל את היהדות לבין אש השאול של הטרור האסלמי, כמו שכתוב על שמשון הגיבור: "ותחל רוח ה' לפעמו במחנה דן בין צרעה ובין אשתאל".

שלמה קרעי: מחנה דן הוא המחנה הלאומי באופוזיציה, שעומד עכשיו על ד"ן מנדטים.

שלמה קרעי: חברים יקרים, לאחר הפיגועים הקשים שעברנו, לצערנו, לאחרונה עדיין נשמעים קולות לא מעטים להוקיע את אלימות המתנחלים.

שלמה קרעי: זהו סוג של בון טון כמעט אופנתי בשמאל – להאשים באלימות את הקורבן ולא את התוקף.

שלמה קרעי: שמענו אותו מפי שרים בממשלה הכושלת הזאת וגם מאנתוני בלינקן, שר החוץ האמריקני, שאמר: עלינו למנוע אלימות מתנחלים.

שלמה קרעי: כן, שמעתם היטב.

שלמה קרעי: זה בדיוק מה שהוא אמר, ועוד באוזני ראש ממשלת ישראל, שבחר למלא פיו מים.

שלמה קרעי: פתגם בערבית יהודית אומר: דרבני ובכה, קרצני ותשכה.

שלמה קרעי: בתרגום חופשי: היכני ונשא קינה, דקרני והגיש תלונה.

שלמה קרעי: מהתחלה ידענו שזאת תהיה ממשלה רופסת וכושלת, אבל המציאות עלתה על כל דמיון.

שלמה קרעי: הגיעו מים עד נפש.

שלמה קרעי: מעולם ממשלת ישראל לא הייתה כה רופסת וכנועה לגחמות של אויבינו.

שלמה קרעי: הטרור מרים את ראשו המכוער ומכה בנו ללא רחם.

שלמה קרעי: והם – הם מספקים למחבלים תירוצים.

שלמה קרעי: חוזרים כמו מנטרה על הקמפיין הנפשע ומאשימים את אלימות המתנחלים.

שלמה קרעי: עלילת דם, אבל הדם הזה זה הדם שלנו שנשפך כאן.

שלמה קרעי: אסור להקים ממשלה בכנסת הזו שתישען על גנץ, שהביא עלינו את אוסלו ג' בדלת האחורית וגרם לטרור ופחד ברחובות ישראל.

שלמה קרעי: העם מאס בכם.

שלמה קרעי: צריך ללכת לבחירות ולהקים ממשלה לאומית, ציונית, יהודית, בראשות הליכוד ונתניהו.

שלמה קרעי: אין הרתעה, אין משילות, ומסיתים ותומכי טרור מסתובבים חופשי.

שלמה קרעי: ואדון קומיסר, הדיקטטור, שידע לפעול בבריונות כנגד חבר מפלגה שלו שזרק לו הערת ביניים בכנס, וסתם את הפה לעיתונאי שרצה לתעד את הדברים, הוא מגבה את הרפיסות והחידלון של מערכת אכיפת החוק והמשפט.

שלמה קרעי: מעולם ממשלת ישראל לא פעלה כך כדי לקעקע את הזהות הבסיסית של המדינה שלנו כיהודית ודמוקרטית.

שלמה קרעי: אבל הם?

שלמה קרעי: הם שמו את הרפורמים ואת שולי השוליים של השמאל הקיצוני במרכז הבמה, והחלו לקעקע באופן יסודי יחד עם בג"ץ והמשפטנים את כל הקדוש והיקר לעם ישראל, בתמיכת שר המשפטים.

שלמה קרעי: אסור להקים ממשלה שתישען על סער, שמכר את פייק ערכיו בגלל שנאה, ומחזק את בג"ץ והפרקליטות, הורסי הזהות היהודית.

שלמה קרעי: תשעה חודשים של שכרון חושים.

שלמה קרעי: שיכורים מכוח.

שלמה קרעי: הרס מוחלט של היהדות, של הביטחון, של הזהות שלנו, של הכלכלה, של הלב היהודי, של החמלה.

שלמה קרעי: ממשלת שינו לרעה.

שלמה קרעי: ומה עושה בינתיים מר בנט?

שלמה קרעי: מתבצר לו מאחורי חומות הבטון בביתו המושקע ברעננה, בירתנו החדשה.

שלמה קרעי: הוא פשוט שותק, ושתיקה כהודאה.

שלמה קרעי: במחשכים, מר בנט, דאגת לאשר מעון רשמי נוסף מחוץ לבירת ישראל, ואפילו לא גילית על כך למפגינים כדי שלא יפריעו לשנת הצוהריים שלך.

שלמה קרעי: אתה פשוט מעורר רחמים.

שלמה קרעי: מה יהיה עכשיו עם 50 המיליון שבזבזת?

שלמה קרעי: במקום להתחבא בבונקר שחפרת לעצמך ומאחורי חומות בטון בשווי עשרות מיליוני שקלים, תתעורר.

שלמה קרעי: אתה לא מתבייש?

שלמה קרעי: אנשים מתים.

שלמה קרעי: איך הבאת אותנו למצב הזה של דם, שסע ודמעות?

שלמה קרעי: חברים, לפיכך אנחנו חייבים להביא היום לעם ישראל חבילה משופרת של חוקים מרתיעים למניעת טרור.

שלמה קרעי: הריסה מיידית ובלתי מתפשרת של בתי המחבלים, שלילת אזרחות ותושבות מהם ומבני משפחותיהם לתמיד, הענשה בכל חומרת הדין את כל מי שהיה במעגליהם של המחבלים וסייע להם בהסעה, בתכנון ובעצימת עין.

שלמה קרעי: גם ראש הממשלה הכושלת הזאת, מר בנט, ברגעיו האחרונים כראש ממשלה, חייב לתת יד להעברת החוקים, ויפה שעה אחת קודם.

שלמה קרעי: כמעט אמרתי שאם לא יעשה כן, בסיס התמיכה שלו יישמט מתחת רגליו ויפנה לו עורף.

שלמה קרעי: אבל אז נזכרתי שלמר בנט אין בכלל בסיס תמיכה.

שלמה קרעי: הוא תלוי בערב רב של אידיאולוגיות מוזרות ומנוגדות התלויות על בלימה.

שלמה קרעי: זה מעודד חמץ בפסח בריש גלי, זו מקדמת תחבורה ציבורית בשבת, ההוא בכלל תומך באחים המוסלמים, ושר אחד מקשקש את עצמו לדעת, אינו יודע מה הוא שח, חג ומועד בלשונו לעתים קרובות.

שלמה קרעי: אגב, במקומו של השר הזה, הביאו לנו לכאן היום את הנדל, שר ההבל, המתנשא, השחצן, היהיר - -

מיקי לוי: למה, למה, חבר הכנסת קרעי?

מיקי לוי: חבר הכנסת קרעי.

שלמה קרעי: אל תצנזר אותי, אדוני היושב-ראש.

שלמה קרעי: אל תצנזר אותי, בבקשה.

מיקי לוי: אני כן אפסיק אותך.

מיקי לוי: מעל הדוכן נהג באיפוק ובכבוד.

שלמה קרעי: אל תצנזר אותי, אדוני היושב-ראש.

מיקי לוי: חבר הכנסת קרעי, בבקשה לחזור בך.

שלמה קרעי: - - שהאשים את הליכודניקים בבריונות של חבורת השנאה שלהם בתקווה אבודה.

שלמה קרעי: הוא אמר: זה הליכודניקים, זה המנטליות שלהם.

שלמה קרעי: בושה וחרפה.

שלמה קרעי: אני קורא לחבריי לצאת החוצה מהמליאה בזמן שהוא יעלה לדבר ולא להקשיב לדבריו.

אופיר כץ: הוא צריך לחזור בו, יועז הנדל צריך לחזור בו, לא קרעי.

מיקי לוי: תודה.

מיקי לוי: בבקשה.

שלמה קרעי: חברים יקרים, הימים אינם כתיקונם, ימי פיקוח נפש של ממש.

שלמה קרעי: אם הוא דוחה שבת וכיפור, הרי שבוודאי פיקוח נפש דוחה ומפרק קואליציה רעועה שעומדת על כרעי תרנגולת.

שלמה קרעי: אז בואו נא רבותיי, מי שעדיין בוערת בליבו אהבת העם והארץ, הצטרפו לנחשונית עידית סילמן.

שלמה קרעי: בואו ונקים כאן ועכשיו ממשלה לאומית בראשות הליכוד ונתניהו, בראשות מי שלא שוקל שיקולים זרים של תומכי טרור בקבלת החלטות, כדי שמכנסת ישראל תצא הבשורה של מיגור הטרור וחיסול מפעיליו ותומכיו.

שלמה קרעי: אורבך, שקד וכל יתר החבורה, אם תתעוררו, מוטב.

שלמה קרעי: ואם לאו, אם תמשיכו להישען על משענת הקנה הרצוץ, תתרסקו יחד איתו.

שלמה קרעי: בשבוע הבא, בליל מה נשתנה, נשאל יחד עם כל בית ישראל: מה נשתנה הלילה הזה מכל הלילות?

שלמה קרעי: שבכל הלילות אנחנו הולכים בביטחון ובראש מורם והלילה הזה פחד וחשש, הסתה וטרור.

שלמה קרעי: תשובה מיידית אולי לא נקבל.

שלמה קרעי: אבל קריאת כיוון כן: והיא שעמדה לאבותינו ולנו, שלא אחד בלבד עמד עלינו לכלותינו, והקדוש ברוך הוא מצילנו מידם.

שלמה קרעי: וכן, אורבך ושקד, יצילנו גם מידכם.

שלמה קרעי: אתם יכולים לזכות ואתם יכולים שלא.

שלמה קרעי: עם ישראל לא תלוי בכם, אתם תלויים בו.

שלמה קרעי: רווח והצלה יכול לעמוד ליהודים ממקום אחר.

שלמה קרעי: את הממשלה הזו שלכם הציבור כבר לא מסוגל להכיל.

שלמה קרעי: הערב בשעה 19:00 יגיעו אלפים ורבבות למחות כנגד הממשלה האנטי-יהודית והאנטי-ציונית המסוכנת ביותר שהייתה כאן אי-פעם.

שלמה קרעי: כולנו נהיה שם, מגדול ועד קטן.

שלמה קרעי: בנערינו ובזקנינו, בבנינו ובבנותינו, חרדים וחילונים, דתיים ושומרי מסורת.

שלמה קרעי: ליציאת מצרים, מעבדות ממשלת החרפה לחירות, ומשעבוד האחים המוסלמים – לגאולה.

שלמה קרעי: אזרחי ישראל, בליל הסדר, לאחר ביעור חמץ בבסיסי צה״ל, בבתי החולים, את הממשלה הרעה הזו נכוון בשפיכה של היין: בדם ואש ותימרות עשן, שממשלת הרשעה כולה בעשן תכלה, כי תעביר ממשלת זדון מן הארץ.

שלמה קרעי: תשעה חודשים עברו מאז הקמת הממשלה הזו.

שלמה קרעי: אמר הבוקר מורי ורבי הגאון, הרב מאזוז שליט"א, שהגמרא אומרת בסנהדרין: "אמר רב, אין בן דוד בא, עד שתתפשט המלכות הרשעה על ישראל תשעה חודשים.

שלמה קרעי: שנאמר לכן יתנם עד עת יולדה".

שלמה קרעי: הממשלה הזו הושבעה בד' בתמוז, והיום ה' בניסן, תשעה חודשים בדיוק.

שלמה קרעי: אדר א' ואדר ב' זה חודש אחד.

מיקי לוי: משפט לסיום, בבקשה.

שלמה קרעי: עכשיו זה הזמן להנהגה אמיתית, עד ביאת גואל צדק בקרוב, בעזרת השם.

שלמה קרעי: פסח כשר ושמח לכל בית ישראל.

מיקי לוי: תודה רבה.

אופיר כץ: אפשר לדעת, אתה אישרת את החילופים של השרים?

מיקי לוי: סמכותי, תבדוק.

מיקי לוי: בבקשה.

מיקי לוי: סמכותי.

אופיר כץ: - - -

מיקי לוי: חבר הכנסת כץ, מילה אחת: סמכותי.

מיקי לוי: סמכותי, זה הכול.

אופיר כץ: עד שהשר הנדל לא מתנצל - - -

אופיר אקוניס: - - -

מיקי לוי: בבקשה לשבת.

מיקי לוי: חבר הכנסת אופיר - - -

קטי קטרין שטרית: שיתנצל על מה שהוא אמר.

מיקי לוי: אני אתנצל?

קטי קטרין שטרית: לא, לא.

קטי קטרין שטרית: מיקי, לא אתה, הוא שיתנצל.

מיקי לוי: הבנתי, בסדר.

קטי קטרין שטרית: הוא הוציא דיבה, הוא צריך להתנצל.

אופיר אקוניס: אמירה גורפת של השר הנדל על כל - - -

מיקי לוי: הבנתי, חבר הכנסת אקוניס, אתה מפריע לי לישיבה עצמה.

מיקי לוי: תודה רבה.

יועז הנדל: חבר'ה, חברי הכנסת מהליכוד, אתם משקרים ומגיבים על השקר.

יועז הנדל: זה יפה, זה מעניין.

קטי קטרין שטרית: אתה אמרת את זה.

יועז הנדל: שמעת אותי אומר את זה?

קטי קטרין שטרית: אתה התראיינת ואמרת את זה.

קטי קטרין שטרית: תתבייש.

יועז הנדל: שמעת אותי אומר את זה?

יועז הנדל: קטי, את ממציאה.

מיקי לוי: סדרנים, מי שרוצה לצאת, שיצא, אני מכבד את זה.

קטי קטרין שטרית: תתבייש.

מיקי לוי: חברת הכנסת שטרית, את מפריעה לי לקיום הישיבה, באמת.

קטי קטרין שטרית: אני לא מפריעה לך, אני מכבדת אותך, אתה יודע את זה.

מיקי לוי: תודה.

קטי קטרין שטרית: אבל ההתנהגות שלו מחפירה.

מיקי לוי: טוב, אמרת, הבנו.

מיקי לוי: מי שלא רוצה להישאר, בבקשה לצאת.

מיקי לוי: חבר הכנסת קיש, או יושב או יוצא.

מיקי לוי: חבר הכנסת קיש, בבקשה.

מיקי לוי: תודה.

יועז הנדל: אדוני יושב-ראש הכנסת, חבריי חברי הכנסת, אלה שמשקרים כמו קטי שטרית –שהתראיינתי, לא יודע, תמצאי את הריאיון, תשלחי לי, אני אשמח לראות – ואלה שלא שיקרו, אלה שרציניים ואלה ששטחיים לחלוטין, אני רוצה להבין על מה אתם עולצים וחוגגים.

משה אבוטבול: על אלה שפרשו מכם - - -

קטי קטרין שטרית: את - - -

מיקי לוי: חבר הכנסת אבוטבול, חברת הכנסת שטרית, תודה.

יועז הנדל: אני רוצה לדעת על מה אתם עולצים וחוגגים.

קטי קטרין שטרית: אין עוד מפלגה שלא - - -

יועז הנדל: גיליתם לפתע - - -

מיקי לוי: חבר הכנסת אבוטבול, קריאה ראשונה.

יועז הנדל: גיליתם לפתע שב-12 השנים האחרונות בעצם, כשהייתם בשלטון – אז יש ריבונות בנגב ובגליל?

יועז הנדל: גיליתם לפתע שבעצם אתם נלחמתם בפשיעה הערבית?

משה אבוטבול: לא - - -

יועז הנדל: גיליתם אולי שמחירי הדיור היו נמוכים?

מיקי לוי: חבר הכנסת אבוטבול, שנייה.

יועז הנדל: על מה אתם עולצים?

יועז הנדל: על מה?

יועז הנדל: אני שומע כאן את חבר הכנסת קרעי - -

אלי כהן: - - - את וליד טאהא לוועדת הפנים.

יועז הנדל: - - את הביטוי של הזרם החרד"לי, ואני שואל את עצמי: האם באמת בזרם החרד"לי במדינת ישראל מגדירים את היום הזה כיום חג שלא היה כמוהו בתולדות מדינת ישראל?

יועז הנדל: לא יום ירושלים, לא הקמת המדינה - -

משה אבוטבול: - - -

יועז הנדל: - - לא 67', לא מבצע קדש, לא המיתלה.

יועז הנדל: איזה יום, יום חג לזרם החרד"לי.

יועז הנדל: ואני מאוד מקווה שזה לא כך וקרעי מבטא איזה קול הזוי באווירה הישראלית.

משה אבוטבול: נפתחה הדלת, נפתחה הדלת.

מיקי לוי: חבר הכנסת אבוטבול, אתה בקריאה שנייה, אני מזכיר לך.

יועז הנדל: הצליחו אולי להוריד בן-אדם מהספירה להצבעות הבאות בחוקים – יום חג למדינת ישראל.

יועז הנדל: אתם לא רואים את העיוורון?

יועז הנדל: את הבלבול בין עיקר לטפל?

יואב קיש: אתה לא רואה.

יועז הנדל: זה יום החג?

אופיר כץ: - - -

יועז הנדל: אני לא רואה.

יועז הנדל: יואב, אתה היית טייס בחיל האוויר, זה יום חג?

מיקי לוי: חבר הכנסת כץ, מספיק.

יועז הנדל: זה היום?

יועז הנדל: לא הפצצת הכור בעיראק?

יועז הנדל: לא, זה יום החג שלך למדינת ישראל?

יואב קיש: היושב-ראש, אני מבקש הודעה אישית.

מיקי לוי: תקבל דקה.

יועז הנדל: אנחנו – אדוני היושב-ראש, חבריי חברי הכנסת, אני רוצה לצטט פה איש חכם, היה ראש ממשלה, מנחם בגין שמו.

יועז הנדל: אמר: "אנחנו התייצבנו מאחורי המבצע הזה לפני שהוא החל, אנחנו היינו עם חיילינו גיבורינו בלילות החרדה ובימי הדאגה.

יועז הנדל: אנחנו נעמוד מאחורי מבצע זה גם בימים קשים שעוד נכונו לנו".

יועז הנדל: ככה אמר בגין במבצע קדש בעת שהיה יושב-ראש האופוזיציה.

יועז הנדל: ובגין היה אופוזיציונר רעיוני רציני.

יועז הנדל: היה עוד אדם, שעכשיו ברח משום מה, איש חכם אחר, אתם מכירים אותו היטב: בנימין נתניהו – היה פעם קצין בסיירת מטכ"ל, איש שיש לו זכויות במדינת ישראל.

יועז הנדל: בזמן מבצע עופרת יצוקה, כשהוא יצא לסבב ראיונות כי הארץ בערה, הוא אמר: אני מגן על מדינת ישראל.

יועז הנדל: איך נכנסנו למצב הזה, מי אמר מה, זה הכול מעניין אבל לא כרגע.

יועז הנדל: כל אחד ברגע הזה, ברגע משבר, צריך לתרום את תרומתו, יהיה גם זמן לפוליטיקה.

יועז הנדל: כך הוא אמר.

יועז הנדל: נתניהו אז פינה מסדר-היום שלו כדי להגן על מדינת ישראל.

יועז הנדל: ועכשיו אני שואל אתכם, זה מה שקרה עכשיו תחת אש?

יועז הנדל: לא אש גדולה, שלושה פיגועים, שספגנו בעבר, אבל אש, ירו עלינו.

יועז הנדל: אנחנו במלחמה עם הטרור, לא מלחמה שהתחילה עכשיו ולא מלחמה שתסתיים מחר, אבל פיגועי טרור רצחניים שאתם יודעים ואני יודע בדיוק מה הסיבה שלהם: קם ערבי מוסלמי רדיקלי בבוקר ורצה לרצוח יהודים.

יועז הנדל: ואתם יודעים שהמוטיבציה הזאת לא תיעלם כל עוד מדינת ישראל כאן וכל עוד הפרויקט הציוני כאן.

יועז הנדל: ומה עשיתם במקום לתת גיבוי?

יועז הנדל: במקום מה שעשו שני האישים האלה?

יועז הנדל: מה עשה נתניהו ב' ולא נתניהו א'?

יועז הנדל: איפה האחריות שלכם כאופוזיציה ברגעי משבר, דווקא עכשיו?

יועז הנדל: זה יום החג הגדול שלכם – אולי בחקיקה הבאה הממשלה לא תצליח להעביר חוקים.

יועז הנדל: בגין היה מפקד אצ"ל, ביבי היה קצין בסיירת מטכ"ל והיו פה זמנים שפוליטיקאים התעלו מעל עצמם, מעל הארנה הפוליטית, והצליחו לפעול למען מדינת ישראל.

יועז הנדל: ואני מתפלא על חוסר היכולת הזה.

יועז הנדל: וזה אחרי שבאמת – תסת

יועז הנדל: כלו ביושר במראה – אחרי שכל כך הרבה שנים לא הצלחתם לעשות כלום כדי למגר את הפשיעה במגזר הערבי, לא הצלחתם לעשות כלום כדי למגר את חוסר המשילות בנגב ובגליל.

יועז הנדל: יש פה מישהו שבאמת מאמין שבתקופה שלכם היה בסדר?

יועז הנדל: מה, שכחנו מה היה בשומר החומות?

אופיר כץ: - - -

יועז הנדל: שכחנו – לא משנה, אני אומר לכם, אבל לפחות יושר.

יועז הנדל: אופיר, יושר.

יועז הנדל: צריך יושר מינימלי.

יועז הנדל: 12 שנה ויותר.

יועז הנדל: אתה יודע מה, זה גם התחיל לפניכם - -

אלי כהן: - - -

יועז הנדל: - - זה גם התחיל לפניכם.

יועז הנדל: אבל לא עשיתם כלום, כלום, מאומה.

יועז הנדל: הרי שומר החומות היה צלצול השכמה.

יועז הנדל: מה קרה בשומר החומות, זה נעצר?

יועז הנדל: אפילו בשנת 2000 - - -

אופיר סופר: - - -

יועז הנדל: אפילו בשנת 2000, כשהייתה ממשלת מה שקרוי שמאל, התגובה הייתה יותר חזקה ורצינית.

אופיר סופר: - - - מה עשיתם?

אופיר סופר: מה עשיתם - - -

מיקי לוי: בבקשה, אופיר.

מיקי לוי: חבר הכנסת, בבקשה לשבת.

מיקי לוי: לא, לא, לא.

מיקי לוי: בבקשה לשבת, בבקשה לשבת.

מיקי לוי: תודה.

יועז הנדל: ואני אומר לך, אתם עכשיו מעלים מה קורה בנגב ובגליל במקום לשתף פעולה.

אופיר סופר: - - - מה עשיתם - - -

יועז הנדל: אני אומר לך, נמאס לי - -

מיקי לוי: בבקשה לשבת.

מיקי לוי: מספיק.

יועז הנדל: - - מהפוליטיקלי קורקט איתכם.

יועז הנדל: אתה יודע, אני רואה חברים במפלגה שלך, את הגנרל בן גביר נותן עצות לימ"מ איך להוריד מבוקשים, והגנרל רוטמן, מש"ק הדת, נותן עצות איך לתפוס ואיפה נקודות התורפה של האויב.

יועז הנדל: בחייאת רבאק, תגידו, זה נשמע לכם הגיוני?

יועז הנדל: כל כך הרבה שנים בשלטון לא עשיתם כלום, מאומה.

יועז הנדל: איבדתם את המשילות על הנגב והגליל - -

מיקי לוי: נו, מספיק.

מיקי לוי: שב בבקשה.

מיקי לוי: קריאה ראשונה.

יועז הנדל: - - וכשאני מברר במערכות הביטחון למה בעצם הגענו למצב הזה, הדברים ברורים ובסיסיים: חורים עצומים בגדר, אין גדר.

יועז הנדל: חמש שנים הפקירו את הגדר, יש שם חורים בכל פינה.

יועז הנדל: זה לא התחיל היום, אל תספרו לעצמכם שום סיפור.

יועז הנדל: וכשמבררים מה קרה עכשיו שלא קרה בעבר – נשק בלתי חוקי בכל פינה במגזר הערבי.

יועז הנדל: הנשק הזה פגע עד עכשיו בערבים.

יועז הנדל: ידעתם את זה, אני ידעתי את זה, כולנו ידענו את זה.

יועז הנדל: היה ירי בלתי פוסק.

יועז הנדל: גם בממשלה הקודמת הלכתי לניחום אבלים, מורה ברמלה שחטפה כדור תועה.

יועז הנדל: כולנו ידענו.

יועז הנדל: הרבה מאוד מקרים של מוות בתוך המגזר הערבי ואתם ידעתם את זה.

יועז הנדל: נשק בלתי חוקי, חומה פרוצה, גדר פרוצה ואתם לא עשיתם כלום.

יועז הנדל: אז לפחות צניעות.

יועז הנדל: ובעיקר הצניעות, אני אומר את זה כאן – יצא סמוטריץ', איפה אופיר?

יועז הנדל: גם אופיר יצא – בסוף-בסוף תסתכלו, אי-אפשר להגן על המדינה בלי לשרת אותה והתפיסה הזאת שאני שומע מכם שיש פה – זה בסדר, יש פה קבוצה של כאלה – סליחה?

אוריאל בוסו: - - - למה עמר בר לב לא מגיב?

אוריאל בוסו: - - -

יועז הנדל: אני לא יודע.

יועז הנדל: אני יכול להגיד לך דבר אחד, אני מאוד רציתי לדבר פה, אני מאוד רציתי לדבר פה איתכם, מאוד רציתי לדבר איתכם.

יועז הנדל: אני לא מצליח להבין איך אתם, אם באמת אכפת לכם, אם באמת אכפת לכם מהנשק הבלתי-חוקי, מהריבונות בנגב ובגליל - -

מיקי לוי: חבר הכנסת בוסו, תודה.

יועז הנדל: - - אז בואו תעזרו שזה יהיה.

יועז הנדל: הרי 12 שנה לא הצלחתם, במקום זה עומד פה שלמה קרעי, עולה ומספר פה שזה יום הקמת המדינה, שזה מבצע אנטבה, שזה - - -

דוד אמסלם: - - - אתה רוצה שנתניהו - - -

יועז הנדל: דודי, דודי, טוב שהגעת.

יועז הנדל: ברוך הבא.

יועז הנדל: ברוך הבא.

מיקי לוי: חבר הכנסת אמסלם, חבר הכנסת אמסלם, תודה.

מיקי לוי: כרגע הגעת.

יועז הנדל: אתה הצלחת מלא.

יועז הנדל: עליך אני לא מדבר.

יועז הנדל: אתה, המעשים שעשית, ההישגים שלך הולכים לפניך.

מיקי לוי: חבר הכנסת אמסלם, חבר הכנסת אמסלם, מספיק.

דוד אמסלם: - - -

יועז הנדל: עליך אני לא מדבר.

יועז הנדל: כל ההישגים שהבאת.

יועז הנדל: אתה יודע, אני יושב במשרד שהיית בו, עם כמות ההישגים שלך אני לא יכול להתווכח.

דוד אמסלם: - - -

מיקי לוי: חבר הכנסת אמסלם, קריאה ראשונה.

יועז הנדל: אבל אני מדבר על אחרים.

יועז הנדל: אני מדבר על אחרים, על כאלה שלא הגיעו להישגים כל כך מרשימים כמו ההישגים שלך כשר התקשורת.

משה אבוטבול: - - - תתבייש בהישגים שלך - - -

יועז הנדל: על אלה, על גנרל בן גביר ועל גנרל רוטמן ועל החבר'ה כאן שמדברים על לשרת את המדינה ולהגן על המדינה, אבל תמיד נהנים מזה שאחרים ימותו בשבילם ולא הם ישרתו.

יועז הנדל: ואני שואל אתכם - -

מיקי לוי: חבר הכנסת אבוטבול, חבר הכנסת אבוטבול, אתה בקריאה שנייה.

מיקי לוי: הוא לא דיבר איתך, שב בשקט.

מיקי לוי: שב בשקט, בבקשה.

מיקי לוי: תפסיק להפריע.

יועז הנדל: - - תגידו קצת - - - צניעות.

יועז הנדל: קצת צניעות.

יועז הנדל: מה שהייתם צריכים לעשות עכשיו זה להסתובב כמו שעשה נתניהו בסבב הראשון ולהגן על המדינה בכלי התקשורת, להסביר למה מדינת ישראל מתמודדת עם טרור ולמה ננצח ולתת גיבוי לממשלה ולהגיד לממשלה: אנחנו נצביע איתכם במקומות שאתם רוצים להגיע אליהם בשמירה על הביטחון הישראלי כי זה חשוב גם לנו, כי אנחנו לא עולצים על איזה שינוי פוליטי מינורי.

יועז הנדל: אנחנו עולצים כאשר מדינת ישראל מנצחת.

יועז הנדל: והמשימה שלנו היא לחזק את מדינת ישראל ואת הציונות ולא לחזק איזה טריק פוליטי.

דוד אמסלם: - - -

יועז הנדל: אמסלם, אמסלם - - -

דוד אמסלם: הליכודניקים הרביצו - - -

יועז הנדל: עוד אחד שמפיץ שקרים.

מיקי לוי: חבר הכנסת אמסלם, תודה.

יועז הנדל: אמסלם, אמסלם - - -

מיקי לוי: חבר הכנסת אמסלם, מספיק.

יועז הנדל: קודם ישבה כאן

יועז הנדל: חברת כנסת - - -

מיקי לוי: מספיק.

מיקי לוי: הרגע הגעת, התחלת להפריע.

מיקי לוי: הבנתי אותך.

מיקי לוי: בשקט, בבקשה.

יועז הנדל: אמסלם, מה שיפה אצלכם זה שאתם מפיצים פייק ניוז ואז גם מאמינים בו בעצמכם ולכן זה מובן מאליו - -

דוד אמסלם: - - -

מיקי לוי: תודה.

מיקי לוי: תודה רבה.

יועז הנדל: - - מובן מאליו למה אתה משוכנע ואני מאמין באמת ובתמים שאתה משוכנע בכל לבך שב-12 שנה שהליכוד היה בשלטון הוא ייצר ריבונות בנגב, ואתה משוכנע בכל ליבך שאת התנתקות שאתה הבאת, את ההתנתקות בטח השמאלנים עשו, ואתה משוכנע ש-1,000 המחבלים ששיחרתם – זה בטח אחרים עשו - -

דוד אמסלם: אתה היית - - -

יועז הנדל: - - ואתה משוכנע בכל ליבך - -

מיקי לוי: חבר הכנסת אמסלם, מספיק.

יועז הנדל: - - שאת חומש אחרים פינו.

יועז הנדל: זה מה שיפה אצלך - -

דוד אמסלם: - - -

מיקי לוי: חבר הכנסת אמסלם, קריאה ראשונה.

יועז הנדל: - - אתה מפיץ פייק ניוז ואז מאמין בו.

דוד אמסלם: - - -

מיקי לוי: חבר הכנסת אמסלם, מספיק.

יועז הנדל: אין לך שום בעיה עם האמת – היא לא קיימת.

יועז הנדל: האמת לא קיימת, אתה פשוט ממציא משהו ואז מספר אותו.

דוד אמסלם: - - -

מיקי לוי: חבר הכנסת אמסלם, מספיק.

יועז הנדל: זה מה שיפה.

יועז הנדל: ולכן אני מודה לך על המאמצים הגדולים שלך שעשית במשרד התקשורת כי הגעת לכאלה הישגים וכולנו יכולים ללמוד מהם, בכלל הישגים בפוליטיקה.

מיקי לוי: חבר הכנסת אמסלם, קריאה שנייה.

מיקי לוי: זה מספיק.

יועז הנדל: אתה עושה דברים גדולים בפוליטיקה למען עם ישראל, אחרי זה תספר לי מהם, או שפשוט תמציא ונזרום עם זה.

יועז הנדל: בכל מקרה, חבריי, אני מציע שאם מדינת ישראל היא זו שמניעה אתכם, ועתיד הציונות ועתיד מדינת ישראל, אז פשוט תזהו את הנקודות שבהן אנחנו יכולים לשלב ידיים ולעשות ביחד, ויש חקיקה כזאת.

יועז הנדל: אם זה אכפת לכם, בואו נעשה את זה.

יועז הנדל: אני מוכן להידבר איתכם בכל רגע.

יועז הנדל: אבל אם משהו אחר מעניין אתכם, ואם כל הסיפור הוא טריק פוליטי כי אתם בעצם יודעים שבתקופה שהייתם בשלטון לא עשיתם כלום, ואתם יודעים שהגענו למצב הזה רק בגלל שלא עשיתם כלום, אז תגידו את זה בריש גלי.

יועז הנדל: תודה.

יובל שטייניץ: השר הנדל, אמרת קודם ששומר החומות היה קריאת אזעקה.

יועז הנדל: לא היה קריאת אזעקה, היה כישלון, יובל.

יועז הנדל: כישלון, ואתה יודע את זה יותר טוב מכולם.

יועז הנדל: כישלון נחרץ של מדיניות של לא לעשות כלום.

יובל שטייניץ: אז למה אין - - -

יועז הנדל: כישלון של המדיניות של לא לקבל החלטה על שום דבר.

יועז הנדל: ההחלטה הכי גרועה היא לא להחליט, ואתם בחרתם לא להחליט.

יובל שטייניץ: למה לא שמתם עוד - - -

יועז הנדל: כל שר שלכם, כמעט – יובל, אני לא מדבר עליך – בחר לא להחליט בענייני משרדו.

יועז הנדל: וכממשלה בחרתם לא להחליט על שום דבר.

יועז הנדל: וכשלא מחליטים מגיעים לכאוס.

יועז הנדל: אז דודי לא החליט על שום דבר כשהוא היה שר, כי הוא לא רצה להחליט - -

דוד אמסלם: כולכם הייתם מובטלים.

דוד אמסלם: הליכוד סידר לכם עבודה, יא כפוי טובה.

דוד אמסלם: עברת ארבע מפלגות.

יועז הנדל: - - ונתניהו לא רצה להחליט שום דבר על הנשק הבלתי חוקי - -

מיקי לוי: חבר הכנסת אמסלם, אתה בקריאה שנייה.

יועז הנדל: - - והוא לא רצה להחליט על הנגב והוא לא רצה להחליט על שטחי C.

מיקי לוי: מספיק, אבל אתה מפריע.

יועז הנדל: וככה אנחנו מגיעים לכאוס שאנחנו מקבלים אותו היום.

דוד אמסלם: אתה כבר מתכנן את המפלגה הבאה.

יועז הנדל: ולכן, עם כל הכבוד - -

דוד אמסלם: - - -

יועז הנדל: - - עם כל הכבוד לסיפורים של אמסלם ועם כל הכבוד ליום החג של שלמה קרעי - -

דוד אמסלם: לך לאחמד טיבי, לך.

דוד אמסלם: תן לאחמד טיבי עוד כמה מיליארדים.

יועז הנדל: - - שהפך את זה ליום חג.

יועז הנדל: אולי ששלמה קרעי יכריז על יום העצמאות החדש.

דוד אמסלם: תן לאחמד טיבי עוד כמה מיליארדים.

דוד אמסלם: לך לאחמד טיבי.

יועז הנדל: אולי הגיע הזמן באמת, עוד יום עצמאות.

יועז הנדל: יום העצמאות של שלמה קרעי והרב שלו.

יועז הנדל: עם כל הכבוד, בסוף צריך יושרה בסיסית.

יועז הנדל: צריך יושרה בסיסית, ולהסתכל על מה שעשיתם ולא עשיתם.

יובל שטייניץ: - - -

דוד אמסלם: - - -

מיקי לוי: חבר הכנסת אמסלם, אני נמנע מלהוציא אותך.

יועז הנדל: ואתם לא עשיתם כלום, מאומה.

יועז הנדל: תודה רבה לכם.

מיקי לוי: עוד שנייה.

דוד אמסלם: למה?

מיקי לוי: כי אתה מפריע.

יואב קיש: - - -

מיקי לוי: הבנתי אותך.

מיקי לוי: חבר הכנסת אמסלם, הבנתי אותך.

דוד אמסלם: הבן אדם היה מובטל, הליכוד המציא אותו.

דוד אמסלם: בלשכת ראש הממשלה הוא עבד, קיבל משכורת, תלוש.

דוד אמסלם: הוא והאוזר.

מיקי לוי: תודה רבה.

משה אבוטבול: תבין למה העגלה ריקה.

מיקי לוי: תודה רבה.

מיקי לוי: אתה מפריע לי להצבעה, מספיק.

משה אבוטבול: תבין למה הם אמרו העגלה ריקה.

מיקי לוי: חבר הכנסת אבוטבול, חבר הכנסת אבוטבול, החוצה.

משה אבוטבול: אני עכשיו יוצא.

מיקי לוי: בבקשה.

משה אבוטבול: אחרי ששמעתי את העגלה הריקה, העגלה הריקה, העגלה הריקה.

מיקי לוי: חבר הכנסת אבוטבול, עד סוף היום אתה נכנס רק להצבעות.

מיקי לוי: רק להצבעות, אתה לא נכנס למליאה.

משה אבוטבול: - - - אני אבוא להצבעה בלי לשאול אותך.

מיקי לוי: רק להצבעה, אני מודה.

מיקי לוי: אתה צריך לבוא רק להצבעה, תודה.

משה אבוטבול: מי אתה בכלל?

משה אבוטבול: אתה מינוי זמני.

משה אבוטבול: עוד מעט מיקי הביתה.

משה אבוטבול: זה היום עשה השם נגילה ונשמחה בו.

משה אבוטבול: (חבר הכנסת משה אבוטבול יוצא מאולם המליאה.)

מיקי לוי: טוב, תודה רבה.

מיקי לוי: כל כך חבל.

מיקי לוי: מה קרה?

מיקי לוי: אנחנו ניגשים להצבעה.

מיקי לוי: מכיוון שאין לנו שעונים אוטומטיים, אני מציע הצבעה בהרמת יד.

מיקי לוי: אנחנו נצביע בהרמת יד.

מיקי לוי: רק בבקשה להמתין עם ההורדה כדי שנוכל לספור את המצביעים.

מיקי לוי: ההצעה הזאת תלך לוועדת חוץ וביטחון.

מיקי לוי: מי שמצביע בעד - - -

יואב קיש: דיון במליאה אפשר?

חיים כץ: אתה יכול להציע מה שאתה רוצה.

יואב קיש: דיון במליאה, לא?

יואב קיש: דיון במליאה.

יואב קיש: רוצים דיון במליאה.

יואב קיש: בעד דיון במליאה.

מיקי לוי: אם כך, אנחנו נצביע על העברת – שב, חבר הכנסת אבוטבול.

משה אבוטבול: זו הייתה יציאה זמנית כמו ממשלה זמנית.

מיקי לוי: חבר הכנסת אבוטבול, מספיק.

מיקי לוי: אני אוציא אותך תכף פעם נוספת, כי אני לא אוותר לך.

מיקי לוי: אתה לא תעשה מהמליאה צחוק.

מיקי לוי: מספיק.

משה אבוטבול: אתה לא תעשה מאיתנו צחוק.

מיקי לוי: חבר הכנסת אבוטבול, אתה תצביע ותצא.

מיקי לוי: זהו, זו ההחלטה שלי.

מיקי לוי: תודה רבה.

מיקי לוי: אם כך, אנחנו נצביע על העברת ההצעה למליאת הכנסת, רק מי שמצביע עכשיו.

מיקי לוי: מי בעד?

מיקי לוי: בבקשה להרים את היד.

מיקי לוי: בעד ההצעה לכלול את הנושא בסדר-היום – 21

מיקי לוי: נמנעים – אין

מיקי לוי: 21 בעד.

מיקי לוי: מי נגד?

מיקי לוי: שלושה.

מיקי לוי: מי נמנע?

מיקי לוי: אם כך, ההצבעה עברה, הנושא יועבר לדיון במליאת הכנסת.

מיקי לוי: 21 בעד, שלושה נגד.

מיקי לוי: לפני שניגשים לנושא הבא, חבר הכנסת קיש, בבקשה.

יואב קיש: תראה, השר הנדל, האמת שהתלבטתי אם לעלות להגיד לך, אבל פנית אליי אישית.

יואב קיש: אני קודם כול רוצה לומר, אולי אתה רוצה להכחיש את זה אז בבקשה - -

מיקי לוי: חבר הכנסת אבוטבול, החוצה.

יואב קיש: - - כל האירוע נבע מאמירה של - -

משה אבוטבול: ניפגש בהצבעה הבאה.

משה אבוטבול: גם היציאה שלי זמנית.

משה אבוטבול: להצבעה אני מגיע, אדוני.

יואב קיש: - - אני מצטט, לא ריאיון שאמרת, לא כלום.

יואב קיש: חזקי ברוך, כתב ערוץ 7 שהותקף אתמול בכנס תקווה חדשה, אומר: יועז הנדל התקשר אליי והסביר שהותקפתי על ידי פעילים שכנראה באו מהליכוד ורגילים לסגנון הזה שם.

יואב קיש: אם הדבר הזה לא היה, אז אתה אחריי עולה, יש לך עוד הרבה מה להשיב, תאמר שבשיחה שלך עם חזקי לא נאמרה האמירה הזו ותכחיש אותה.

יואב קיש: אף אחד לא אמר דבר אחר.

יואב קיש: אבל אם האמירה הזו נאמרה, אני אומר לך – אתה יודע, עוד דבר שהייתי צריך להיזכר, נכנסתי לוויקיפדיה לראות את הרקע שלך, איפה היית, באילו מפלגות.

יואב קיש: אז היית בתל"ם, בוא נזכור, עם בוגי יעלון, אחרי זה עברת לכחול לבן, אחרי זה לדרך ארץ, לתקווה חדשה, ואולי אתה עדיין בדרך ארץ.

יואב קיש: אז בוא, את הליכודניקים אתה לא צריך ללמד שום דבר.

דוד אמסלם: - - -

יואב קיש: אני אומר לך, אתה שותף מלא לימין, אבל אתה מתנהג עכשיו כמו אחרון העבדים של השמאל.

יואב קיש: גם באמירה שלך כלפי חזקי בשיחה סגורה איתו שיצאה החוצה לתקשורת.

יואב קיש: היא באמת אמירה בזויה, ואני מצפה ממך להתנצל על כך.

מיקי לוי: תודה רבה לחבר הכנסת קיש.

מיקי לוי: << הלסי >> קביעת רף ענישת מינימום לעבירות הקשורות בנשק בלתי חוקי << הלסי >>

מיקי לוי: אם כך אנחנו ניגשים לנושא הבא.

מיקי לוי: הצעה לסדר-היום בנושא: קביעת רף ענישת מינימום לעבירות הקשורות בנשק בלתי חוקי, מס' 2257 ו-2263.

מיקי לוי: חברי הכנסת יואב גלנט ויואב קיש.

דוד אמסלם: אותו אחד שהרביצו לו בא מהדרבוקות?

דוד אמסלם: הוא התאמן על הדרבוקות ולפני שהוא הרביץ לכם?

יואב גלנט: אדוני היושב-ראש, אדוני השר, חבריי חברי הכנסת, לפני שאני מתחיל, שמעתי כאן את השר הנדל חוזר על דברים שאני שומע אותם פעם אחר פעם, וזה שהממשלה הזאת אחראית לכל מה שרע במדינת ישראל ואתם לא מצליחים להתמודד איתו בשנה האחרונה.

יואב גלנט: אז אני מבקש שאם אנחנו אחראים, אם נזקפות לחובתנו כל הצרות והתלאות של מדינת ישראל, אז כל פעם שאתם מזכירים את זה תגידו גם: אתם אחראים גם לכך שמדינת ישראל נמצאת בצמיחה כלכלית חסרת תקדים, אתם אחראים לכך שהובאו הנה חיסוני קורונה שבזכותם המדינה התגברה על הבעיות, וכמובן לא אנחנו בממשלה המצאנו את הפסגה בנגב שהתכנסה תוך זמן קצר.

יואב גלנט: היא נשענת על ההישגים האדירים של הממשלות הקודמות, וכן הלאה וכן הלאה.

יואב גלנט: כלומר, אם קו הבסיס נקבע לפני חמש שנים, עשר שנים, בכל מועד שתחליטו, נא לרשום בשורת הרווח את כל מה שאנחנו אחראים לו.

יואב גלנט: אם לא, אז בואו נתחיל מחדש.

יואב גלנט: ואני מעדיף להתחיל מחדש, כי אתם כבר מתמודדים שנה.

יואב גלנט: נראה שזו השנה הראשונה והאחרונה שהממשלה הזאת תכהן.

יואב גלנט: אני רוצה לסכם כאן כמה דברים שקשורים למה שקרה מאז מבצע שומר החומות, ואנחנו מסתכלים אחורה ואני אומר לכם שהמצב השתנה מאז מבצע שומר החומות, אבל לצערי השתנה לרעה ולא לטובה.

יואב גלנט: ואני נותן סקירה קצרה.

יואב גלנט: לפני שבועיים יצא מחבל בודד וביצע פיגועים במרחב באר שבע, למעשה בשלושה או ארבעה אירועים נפרדים, עם סכין אחת, הצליח להרוג לצערי אזרחים במרחב באר שבע.

יואב גלנט: לפיגועים שהוא עשה ולגביית המחיר, גם בהרוגים וגם בפצועים, דרושים אימונים, קור רוח, חוצפה ונועזות רבה.

יואב גלנט: אבל אני רוצה להזכיר שהמחבל הזה הוא אזרח ישראלי שקיבל ביטוח לאומי, ומשפחתו, כנראה, עדיין מקבלת ביטוח לאומי במדינת ישראל; שילדיו מתחנכים בבתי ספר שמדינת ישראל משלמת עבורם; ושהוא מתפרנס במדינת ישראל היהודית, הדמוקרטית, החופשית.

יואב גלנט: ארבעה ימים אחר כך יצאו שני תושבי אום אל-פחם למסע רצח בחדרה שהסתיים בנפילתם של שני שוטרים, ולאחר התערבות כוחות המשטרה שהיו במקום נמנע אסון גדול.

יואב גלנט: זה המקום לשבח את שוטרי משטרת ישראל מכל הרבדים והגוונים – במקרה הזה אנשי מג"ב ואנשי ימ"ס.

יואב גלנט: כאשר הגעתי לזירה אחרי זמן קצר כאשר המחבלים עוד על הרצפה מתים, ראיתי את המפכ"ל ואת בכירי המשטרה – כולם פעלו בקור רוח ובמקצועיות והגיעו תוך זמן קצר לזירה.

יואב גלנט: חלפו רק ימים אחדים, ולאחר מכן התרחש פיגוע מזעזע שבו נהרגו חמישה בבני ברק: שניים מהם תושבי המקום, שניים אזרחים זרים והשוטר שנהג בגבורה, אמיר חורי, שהובא למנוחות לפני ימים אחדים.

יואב גלנט: אתם יודעים, כשהתרחשו הפיגועים שמקורם בערבים ישראלים היו כאלה שאמרו לי: זה אירוע חריג מאוד, לא קורים אירועים כאלה שבהם ערבים ישראלים פועלים נגד יהודים.

יואב גלנט: אז אני פשפשתי קצת בזיכרוני ונזכרתי שלפני 30 שנים בדיוק ב-14 בפברואר 1992 – זה היה יום שישי בערב – אני ישבתי בביתי אז בזיכרון יעקב, וקיבלתי הודעה בטלפון הביתי שיש איזה אירוע באזור גלעד.

יואב גלנט: הייתי מהראשונים להגיע לשם.

יואב גלנט: חציתי ברגל, לבד, את נחל דליה שזרם, עם הקלצ'ניקוב שלי שהיה איתי בבית.

יואב גלנט: כשעברתי את הנחל פגשתי את תת-אלוף שמוליק ארד ז"ל שהיה אז ראש חטיבת המבצעים והגיע מחיפה עם הבלייזר, והצטרפתי אליו.

יואב גלנט: נסענו שנינו בג'יפ, בבלייזר, והגענו לשטח שלימים נודע בתור זירת הפיגוע של ליל הקלשונים.

יואב גלנט: שם בעלטה ראיתי שלוש גופות של חיילים שוכבות על הרצפה; את המחבלים כבר לא ראינו.

יואב גלנט: לא אלאה אתכם בכל הסיפור, אבל רק אספר לכם שאחרי שבוע או עשרה ימים כוחות השב"כ יחד איתנו הגיעו לבית שנמצא בפאתי הכפר מועאוויה בצד הצפוני-מזרחי של ואדי עארה, ממש מול אום אל-פחם.

יואב גלנט: ראה זה פלא: הבית היה ביתו של אחמד אגברייה.

יואב גלנט: מי שבמקרה השם נשמע לו מצלצל – שני המפגעים מאום אל-פחם היו גם הם בני משפחת אגברייה.

יואב גלנט: חלפו 30 שנה, אינני אומר שזו אותה משפחה ואותו סניף של חמולה בדיוק, אבל כל מי שאומר שהתופעה הזאת היא תופעה חדשה איננו יודע מה הוא סח.

יואב גלנט: רבותיי, יש בעיה, והבעיה הזאת הולכת ומחריפה.

יואב גלנט: אני חייב לציין שפחות מארבע שנים אחרי כן, כמפקד שייטת 13 הייתי חלק מסדרת המבצעים שהביאה לחיסולו של מי ששילח את אותה חולייה ממועאוויה – הטרוריסט הרצחני פתחי שקאקי, אשר שהבאנו לחיסולו במלטה.

יואב גלנט: כבר לפני חודשים אחדים אמרתי כאן

יואב גלנט: מעל במת הכנסת וציינתי בפירוט איך הפשיעה הערבית הופכת לפשיעה לאומנית, ולא ידעתי עד כמה מהר אנחנו נראה את השלב הבא שבו התהליך הזה מביא לפיגועי טרור קשים.

יואב גלנט: המציאות החמורה הזאת שפוקדת אותנו מחייבת הערכת מצב מפוקחת.

יואב גלנט: מאחר שלוח הזמנים קצר ואינני יכול לסקור את כל מה שצריך לעשות ביקשתי היום להתמקד בדבר אחד: השינויים בחקיקה שאותם אנחנו חייבים לעשות, והם חקיקה לענישת מינימום על כל מי שמחזיק או פועל בנשק בלתי חוקי.

יואב גלנט: ואני אסביר.

יואב גלנט: כל מי שמחזיק נשק בלתי חוקי, ואנחנו ככוחות ביטחון שמים עליו את ידינו – לא משנה איפה זה, לא משנה מי זה – צריך להיכנס לכלא לשלוש שנים מינימום; כל מי שיורה בנשק שמוחזק שלא כחוק חייב להיכנס לכלא לפחות לחמש שנים.

יואב גלנט: לא יכול להיות מצב שאלה שירו בבאר שבע, בבית החולים סורוקה, כבר שוחררו.

יואב גלנט: למה?

יואב גלנט: כי הדבר הזה הוא בנפשנו.

יואב גלנט: לכן ירי בנשק לא חוקי – חמש שנות מאסר.

יואב גלנט: השופט יכול להחמיר, יכול לתת גם עשר.

יואב גלנט: זה נקוב בחוק; הדבר השלישי – כל מי שסוחר בנשק לא חוקי – 7 שנות מאסר מינימום.

יואב גלנט: אין פחות מזה.

יואב גלנט: לכן כשאני מסכם את הצעתי הפשוטה: החזקת נשק לא חוקי – מינימום שלוש שנות מאסר; שימוש בנשק לא חוקי בירי – לא משנה אם זה בחתונה או בבית חולים – מינימום חמש שנים; סחר בנשק לא חוקי – מינימום שבע שנים.

יואב גלנט: זה השלב הראשון.

יואב גלנט: יש עוד סדרה של דברים שאינה קשורה לנשק.

יואב גלנט: אם נעשה את הדבר הזה נוכיח שאנחנו מדינה חפצת חיים.

יואב גלנט: אני קורא גם לקואליציה הרעועה שבקושי מתקיימת לתמוך בדבר הזה כי זה בנפשה של מדינת ישראל.

יואב גלנט: תשכחו את התנועה האסלאמית – תתמכו בציונות, בממלכתיות ובעתידה של מדינת ישראל.

יואב גלנט: תודה רבה.

מיקי לוי: חבר הכנסת גלנט, אתה בדרכך למטה אבל עבר בקריאה ראשונה, שנייה ושלישית: רבע מהעונש המרבי למי שהורשע בעבירה של החזקה, נשיאה וסחר בנשק.

מיקי לוי: זה עבר.

יואב גלנט: אתה רוצה שאני אענה לך?

מיקי לוי: לא, אני רק אומר.

מיקי לוי: אולי לא היית מודע.

יואב גלנט: לא, כי מאחר שאתה אומר דברים לא קשורים אבל אתה משתמש בזכותך כיושב-ראש, אני יכול לענות לך.

יואב גלנט: יש לעניין הזה סייגים, והאמירה הזאת היא אמירה ריקה כי היא מפקידה מחדש את ההגדרה של עונש המינימום בידי השופט תחת הכותרת "נסיבות מיוחדות".

מיקי לוי: זה בוודאי ובוודאי.

מיקי לוי: תודה.

יואב גלנט: מהרגע שנאמרו "נסיבות מיוחדות" כאילו לא נאמר דבר - -

מיקי לוי: תודה רבה.

יואב גלנט: - - לשופט אין שיקול דעת בענישת מינימום.

יואב גלנט: הכנסת קובעת: שלוש שנים על החזקת נשק, חמש שנים על ירי, שבע שנים על סחר בנשק לא חוקי.

יואב גלנט: תודה רבה.

מיקי לוי: תודה רבה.

מיקי לוי: ובכל זאת אישית הייתי רוצה להשאיר את זה בידי בית המשפט.

מיקי לוי: אבל עוד איזה תיקון עוול היסטורי, השר גלנט: 25–26 בפברואר 1992 – מי שעלה על בית משפחת אגברייה זה כוח ימ"מ שמצא את הנשק מוסתר מאחורי קיר בטון שנוצק אך לפני כן.

מיקי לוי: אז רק תיקון היסטורי.

מיקי לוי: מכיוון שהייתי שם אני גם יודע שמי שעשה את זה זה כוח ימ"מ.

מיקי לוי: חבר הכנסת קיש, בבקשה.

יואב קיש: כבוד היושב-ראש, חברות וחברי הכנסת, ראשית היה לי נאום שלם בעניין הזה.

יואב קיש: אני לא הולך להקריא את הנאום כי אני רוצה להתייחס גם לעניינים של היום ואני גם רוצה להתייחס לדיון האחרון שהיה פה בין השר לשעבר יואב גלנט לבינך, היושב-ראש מיקי לוי, וזה, באמת, משמעות החקיקה, תפקידה והפעולות וההתייחסות של בג"ץ לחוק שמסרסות את שלטון החוק במדינת ישראל.

יואב קיש: אני אתחיל דווקא מהמצב היום שכולנו התעוררנו אליו.

יואב קיש: אני רוצה לברך את ההחלטה האמיצה של חברת הכנסת עידית סילמן.

יואב קיש: אני יודע עד כמה זה היה לה לא טריוויאלי, ואני חושב שהדבר שהזיז לה את הגבינה, שהיא הבינה שהיא צריכה לקחת את המהלך הזה, זה השינוי המשמעותי של העשייה של הממשלה הזאת מהציפיות שלה לביצוע שלה.

יואב קיש: הממשלה הזו נכשלה בכל תחום שהיא נכנסה אליו.

יואב קיש: בכלכלה אנחנו רואים את עליות המחירים המטורפות, שהתחילו בגלל שאותה ממשלה בחרה בצורה מודעת להעלות מחירים של המוגזים ושל הסוכר ושל החד-פעמי, ויצרה מומנטום רע מאוד, שגם בא יחד עם עליות מחירים בעולם.

יואב קיש: אבל במקום להתנהג כממשלה אחראית שמרסנת, היא פשוט פעלה ההפך.

יואב קיש: בנושאים המדיניים – קריסה מוחלטת של אסטרטגיית מדינת ישראל מול נושא הגרעין ומול הסכמי הגרעין שהולכים להיחתם עם איראן.

יואב קיש: זה שעכשיו האירוע בין רוסיה לאוקראינה מייצר דילמות למעצמות, זה עזרה, סייעתא דשמיא בעניין הזה.

יואב קיש: אני מקווה מאוד שלא ייחתם הסכם נוראי.

יואב קיש: מה שכן, אנחנו הפכנו להיות בובה של המפלגה הדמוקרטית בארצות הברית.

יואב קיש: הדבר הזה לא יכול להיות.

יואב קיש: הדעה שלנו וביטחון ישראל חייבים להיות מעל הכול.

יואב קיש: הדבר הכי מרכזי, אולי, זה הקרב על זהותה של מדינת ישראל: מדינה יהודית דמוקרטית מול מדינת כל אזרחיה.

יואב קיש: יש בממשלה הזו – חברים בקואליציה אנשים שרוצים למחוק את זהותה היהודית של מדינת ישראל.

יואב קיש: חד וחלק.

יואב קיש: זה האינטרס שלהם, זה הדבר הברור שלהם.

יואב קיש: ומולם יש חברים, כנראה ממפלגות הימין, שהם לא שם.

יואב קיש: ראינו את זה ברפורמת הכשרות, ואנחנו רואים את זה בגיוס, אנחנו רואים את זה בגיור, אנחנו רואים את זה בחמץ, אנחנו רואים את זה עכשיו כשמדברים על חמץ בצה"ל.

יואב קיש: בכל מקום רוצים לשנות את אופייה היהודי של מדינת ישראל.

יואב קיש: למקום הזה צריך לשים סוף.

יואב קיש: את הדבר הזה, אני חושב, בסוף הבינה היטב עידית סילמן, וגם אחרים במפלגות הימין צריכים להבין שאי-אפשר לחיות בקואליציה כזו, בכזה טשטוש ערכים.

יואב קיש: וחייבים לשים סוף לממשלה הרעה הזו, שנכשלה ונכשלת בכל דבר שקורה למדינת ישראל, ובנוסף לכול פוגעת בזהות היהודית של מדינת ישראל.

יואב קיש: זה מסר מרכזי.

יואב קיש: יש פה מערכות שהן המושחתות.

יואב קיש: הן ניסו לקרוא לנו ולהטיל עלינו, על מחנה הימין – ואמרתי את זה לשר יועז הנדל: אני מבקש ממך להתייחס לנושא ענייני.

יואב קיש: בסדר, בוא נשים את כל הדברים בצד.

יואב קיש: נושא ענייני מהותי אחד.

יואב קיש: אומר הכתב חזקי, שהיה בכנס של תקווה חדשה, שהוא ראה לנגד עיניו אלימות קשה, שהוא ראה אלימות שלא ראינו באף כנס בשום מקום, רק בתקווה חדשה.

יואב קיש: הוא אומר שגם לא נתנו לו לצלם, והוא אומר שאתה מתקשר להגיד לו שמה שהיה זה לא בסדר אבל זה מושפע מאנשי ליכוד שהיו ליכודניקים, וזו המנטליות הליכודניקית שהגיעה לתקווה חדשה.

דוד אמסלם: - - -

יועז הנדל: אז אני אומר לך, השר הנדל, אם הדבר הזה לא נאמר, תגיד פה מעל הבמה הזו: הדבר הזה לא נאמר ולא האשמתי את הליכוד או את המנטליות בליכוד באלימות הקשה שהפעילו חברי תקווה חדשה כנגד מי שעלה והעיר קריאות ביניים.

יועז הנדל: זה הביזיון הגדול, ולא שום דבר אחר.

יועז הנדל: ואל תתחמק לי פה מכל מיני אמירות לכאן, לשם.

יועז הנדל: ממלכתיות – אתה אוהב להשתמש במילה הזו.

דוד אמסלם: - - -

- - - 12 שנה הייתם בשלטון - - -

יואב קיש: טוב, אני לא מדבר על זה שבאמת שכשמאשימים אותנו ב-12 שנה אחורה אז פתאום בנט לא היה שר ביטחון ולא היה בממשלה, וגדעון סער לא היה.

יואב קיש: אבל אני לא מסתכל אחורה, אני היום מסתכל קדימה.

דוד אמסלם: - - - הבן אדם - - -

יואב קיש: וכשאני מסתכל קדימה, אני אומר לך, יועז הנדל, אתה, אם לא אמרת את הדברים האלה, תעלה לפה, לבמה.

יואב קיש: אתה עולה אחריי.

יואב קיש: תגיד: לא היה ולא נברא.

יואב קיש: ואם בשיחה עם חזקי אמרת את זה, אז תתנצל, ולא למען יואב קיש וחברי סיעת הליכוד, אלא למען מיליון איש שבחרו בליכוד, שאתה הכפשת אותם.

יואב קיש: תודה רבה.

דוד אמסלם: - - - עבודה הרבה זמן.

דוד אמסלם: הוא והחבר שלו - - -

מיקי לוי: תודה רבה.

מיקי לוי: השר הנדל, בבקשה.

הולכת להיות הודעה דרמטית.

יועז הנדל: תודה רבה, אדוני היושב-ראש.

יועז הנדל: חבריי חברי הכנסת, קודם כול, אמרתי שזה קשקוש, אבל מה זה משנה?

יועז הנדל: הרי אתם ממציאים.

יועז הנדל: יושב כאן אמסלם, ממציא מה הוא עשה כשר.

דוד אמסלם: אמרת או לא אמרת - - -

יועז הנדל: מגיעה לפה קטי שטרית, ואומרת שהיא שמעה אותי בריאיון שלא היה ולא נברא.

יועז הנדל: הרי עולם הפייק ניוז, השקרים שלכם, הופך לעולם מציאותי בשנייה, בציוץ בטוויטר.

יועז הנדל: מה הבעיה?

אמר או לא?

מיקי לוי: חבר הכנסת אשר, תודה.

יועז הנדל: מה הבעיה?

יועז הנדל: מה הבעיה, אתם משקרים והופכים את זה לאמת.

יועז הנדל: אז הכול בסדר.

יועז הנדל: אין אמת ואין שקר, השר אמסלם היה השר הכי פעיל, יעיל, במדינת ישראל.

יועז הנדל: היום זה יום חג כמו שחרור הכותל.

דוד אמסלם: - - -

מיקי לוי: חבר הכנסת אמסלם, מספיק.

מיקי לוי: תודה.

יועז הנדל: קיש, אתה בכלל, שלא לדבר.

יועז הנדל: אתה מדבר איתי על איך עברתי ואיך הקמנו את דרך ארץ?

יועז הנדל: בחייאת רבאק, מה, שכחנו שאני עמדתי על הבמה כשאתה רצית להתקבל בליכוד והליכודניקים החדשים, וההצהרות שלך?

דוד אמסלם: - - -

יואב קיש: - - - אל תגיד לי - - -

יועז הנדל: באמת, אתה רוצה שנספר הכול, את כל מה שעברת?

יועז הנדל: הרי אתה - - -

יואב קיש: הכול.

יואב קיש: אתה דיברת עם חזקי.

יואב קיש: מה אמרת לחזקי?

מיקי לוי: חבר הכנסת קיש, אמרת את דברך.

מיקי לוי: די.

יועז הנדל: אני מקווה לפחות שזה משתלם לך ויבחרו בך בפריימריז.

יועז הנדל: הרי זה לא אתה.

יועז הנדל: אני מכיר אותך.

יועז הנדל: אני מכיר את העמדות שלך, אני מכיר את התפיסות שלך.

יועז הנדל: אני מקווה לפחות שמה שאתה עושה שווה את זה.

יואב קיש: אל תשקר.

דוד אמסלם: אמרת או לא אמרת?

- - -

מיקי לוי: חבר הכנסת אשר, די.

יועז הנדל: אבל אני רוצה להגיד לך משהו ענייני על הנושאים שהעלית, ואני שמח שיש כאן נציגות ליהדות החרדית.

דוד אמסלם: - - -

מיקי לוי: חבר הכנסת אמסלם, אתה בקריאה שנייה.

מיקי לוי: אבל די, מספיק.

יועז הנדל: אני לא רואה שום דבר יהודי, שום דבר יהודי, בזה שאתה מייצר מונופולים על הכשרות לחרדים.

יועז הנדל: אני לא רואה שאתה מקדם יהדות בזה שאתה מעודד חוסר שירות.

יועז הנדל: הרי אתה היית איתי במחאה על שוויון בנטל.

יועז הנדל: אתה זוכר את זה, על הבמה, או שגם זה לא היה ולא נברא?

אתה דמגוג זול.

דמגוג.

צבוע.

מיקי לוי: חבר הכנסת אשר, קריאה ראשונה.

יועז הנדל: אני לא רואה שום דבר יהודי בזה שלא מייצרים פה יהדות לכולם, שכל אחד יכול.

- - -

יועז הנדל: כן, לא רק שלך.

- - - גם למנסור עבאס.

תגיד לו - - -

יועז הנדל: אני שומע פה חבר כנסת צועק לי "עגלה ריקה".

יועז הנדל: בחייאת, הוא יגיד לי איזה עגלה אני?

- - -

יועז הנדל: גם אם תקרא לי אפס, זה לא יעזור לך.

יועז הנדל: אתה יודע למה אתה מתרגז?

מיקי לוי: חבר הכנסת אשר, חבר הכנסת אשר, קריאה שנייה.

מיקי לוי: לא ראוי, גם כשאתה רוצה להגיד משהו, לכנות את השר במילים האלה.

יועז הנדל: אתה יודע למה אתה מתרגז?

יועז הנדל: כי אני יודע גם לפתוח דף גמרא וגם לצטט שיר של רחל, ואתה לא יודע.

יועז הנדל: ולכן, תבחן את עצמך מי עגלה ריקה ומי עגלה מלאה.

יואב קיש: - - -

מיקי לוי: חבר הכנסת קיש, עמדת פה.

מיקי לוי: הוא לא הפריע לך.

מיקי לוי: הוא לא הפריע לך.

יועז הנדל: היהדות היא לא שלך, ולכן המשימות של דת ומדינה הן סופר חשובות כי אתם פחדתם לגעת בהן.

- - - דמגוג - - -

מיקי לוי: חבר הכנסת אשר, קריאה שלישית.

מיקי לוי: בבקשה, תתכבד לצאת.

יועז הנדל: ולכן, צריך לעשות מהלכים כדי לקדם את היהדות.

יועז הנדל: ככל שאתה מחוקק על יהדות, ככל שאתה כופה, ככה יותר יהודים בורחים מהיהדות.

יועז הנדל: תסתכל כמה ישראלים לא מתחתנים ברבנות, ולמה המספרים הולכים וגדלים.

יועז הנדל: כי הם לא רוצים את מה שאתה מסמל.

דמגוג, דמגוג, צבוע.

(חבר הכנסת יעקב אשר יוצא מאולם המליאה.

)

מיקי לוי: תודה.

מיקי לוי: די.

יועז הנדל: תסתכל על הכשרות, תסתכל על פסח.

יועז הנדל: איפה שמחוקקים חוקים, היהודים בורחים.

יועז הנדל: אתה יודע למה ישראלים שומרים על ברית מילה ועל יום כיפור ולמה הם עושים ליל הסדר?

יועז הנדל: כי אין שום חוק.

קריאה: - - -

יועז הנדל: אתה רוצה לחוקק חוקים – יהיה בדיוק הפוך - - -

יואב קיש: תענה, למה אתה לא עונה?

יועז הנדל: זה לא פוגע, זה לא פוגע ביהדות של המדינה.

מיקי לוי: חבר הכנסת קיש.

יועז הנדל: מר קיש, זה לא פוגע.

מיקי לוי: חבר הכנסת קיש, די.

יועז הנדל: זה לא פוגע ביהדות של המדינה – להפך.

יועז הנדל: אתם, אתם חושבים שלייצר איזה מונופול של היהדות, שנמצא בין הזרם החרד"לי לחרדים, בשביל האילוצים הפוליטיים שלכם, וקרעי שחושב שזה יום חג – אתם לא מבינים שאתם פוגעים בצביון היהודי של מדינת ישראל.

יואב קיש: למה פוגעים?

יועז הנדל: אתם פוגעים, אתם פוגעים.

יועז הנדל: כשיש חקיקה שכופה על כל הישראלים לעשות דבר כזה או דבר אחר, כשיש חקיקה שכופה על הישראלים לאכול רק בכשרות שלך, או לאכול רק בכשרות שלו, במקום לפתוח את שוק הכשרות ולייצר תחרות, אז הרבה מאוד לא אוכלים כשר.

יועז הנדל: כאשר אתה לא מייצר חלופות לנישואים למי שרוצה, אז מלא הולכים להתחתן בחו"ל, והמספרים הולכים וגדלים.

יועז הנדל: אי-אפשר להתווכח עם מספרים.

יועז הנדל: לכן, אם היהדות חשובה לכם, אם מדינה יהודית חשובה לכם, אז כדאי שגם שם תהיו כנים, ותסתכלו על מה שקרה בשנים האחרונות.

יועז הנדל: ואם המדינה הדמוקרטית חשובה לכם, אז גם שם תסתכלו על התהליכים שעשיתם.

יועז הנדל: פה אני אומר לכם, פה אני אומר לכם - - -

יואב קיש: תענה על השאלה, דיברת עם חזקי?

יועז הנדל: אמרתי לך שזה קשקוש, אתה רוצה שאני אגיד עוד פעם?

יועז הנדל: אמרתי שלוש פעמים: זה קשקוש.

יועז הנדל: שלוש פעמים אמרתי לך שזה קשקוש.

יואב קיש: לא היה - - -

יועז הנדל: אמרתי פעם שלישית עכשיו.

יועז הנדל: עכשיו, מה הבעיה איתך?

יועז הנדל: זה לא משנה מה אני אגיד – בסוף תצא איזה צייצנית, גלית דיסטל או זה, תמציא משהו ותפיץ, תפיץ, תפיץ את זה - - -

יואב קיש: אתה מכחיש את השיחה?

יואב קיש: אתה מכחיש את האמירה?

יועז הנדל: הרי אתם, אין לכם שום קשר בין האמת לבין המציאות, אין מבחינתכם שום הקשר.

יועז הנדל: אתם יכולים לקחת ציטוט שלא היה ולא נברא ולהפיץ אותו.

יועז הנדל: בשבוע שעבר ראיתי ציטוט שלי – שער שלם ב-7 ימים שלא היה ולא נברא.

יועז הנדל: בקבוצות שלכם הפיצו את זה.

יועז הנדל: מישהו יצר שער של 7 ימים והפיץ את זה.

יועז הנדל: אני לא יודע אם זה חוקי או לא חוקי, לא התעסקתי עם זה, אבל אין לכם שום בעיה לעשות את זה.

יועז הנדל: פשוט להמציא ולרוץ על ההמצאה.

יועז הנדל: אתם עושים את זה 1,000 פעם ועוד פעם.

יועז הנדל: אני אגיד לך מה כן.

יועז הנדל: יואב, את הדברים שאני רוצה להגיד אני אומר בקול.

יועז הנדל: אני אגיד לך מה כן.

יועז הנדל: אם אתה חושב שלהגן על המדינה זה ללכת ולצעוק "מוות לערבים" אחרי פיגוע, או ללכת ולצעוק על ראש ממשלה "בוגד" אחרי פיגוע, או ללכת בזמן פיגוע ולא לתת גיבוי, אז אני אומר לך שההתנהגות הזאת, ההתנהגות הזאת היא בדיוק הפוך.

יועז הנדל: היא לא פוגעת באחדות העם – היא פוגעת ביכולת שלנו להילחם בטרור, ואת זה צריך להגיד בקול.

יועז הנדל: ההתנהגות הזאת – אתם בליכוד; יואב, אתה בליכוד, צריך לבוא ולצאת נגדה.

יועז הנדל: לא שמעתי אחד מכם אומר: אל תגידו את המילים בוגד.

יועז הנדל: אחד מכם לא אמר את זה.

יועז הנדל: אחד מכם לא אמר את זה.

יועז הנדל: לא שמעתי אחד מכם אומר: יש זמן להיאבק פוליטית ויש זמן לתת גיבוי ולהבין שאנחנו נלחמים בטרור.

יועז הנדל: אני לא יודע מה עבר עליכם, אבל הפכתם לקבוצה שבה החרדים מושכים אתכם בדת ומדינה וקובעים לכם איך היהדות של מדינת ישראל תיראה.

יועז הנדל: בן גביר מושך אתכם, בן גביר מושך אתכם בכל נושא הגנרליות הימנית, כאילו המומחה הגדול למלחמה בטרור – ואתם, מה נשאר מהזהות שלכם?

יועז הנדל: אני לא יודע, אין לי מושג.

יועז הנדל: ממציאים, מייצרים פייק ניוז.

יועז הנדל: לכן, גבירותיי ורבותיי, חבריי חברי הכנסת, אני מציע שקודם כול תדבקו באמת, תסתכלו ביושר על מה שאתם עשיתם בעבר ומה שלא עשיתם.

יועז הנדל: במקומות שבהם אתם יכולים לשתף פעולה, אם אתם רוצים למען מדינת ישראל, אז שם אנחנו יכולים לשתף פעולה.

יועז הנדל: מאז ומעולם, מאז שהממשלה הזאת הוקמה, בנקודות שבהם רציתם לשתף פעולה ולקדם חקיקה ולקדם תהליכים שיעזרו להגן על מדינת ישראל, אנחנו נהיה שם, אני אומר לכם.

יועז הנדל: אני מציע לכם, אני מציע לכם להסתכל שוב על התהליך המוזר הזה שאתם מקיימים, על החגיגות שאתם מייצרים, ולהבין מה העיקר ומה טפל.

דוד אמסלם: - - - אתה יודע - - -

יועז הנדל: אמסלם, אני יודע, כל מילה שלך - - -

דוד אמסלם: - - - שמש וכדור הארץ - - - אחרי שהשמש כבר שקעה.

דוד אמסלם: אתה כבר שקעת - - -

יועז הנדל: כן, כן, גדול אתה.

יועז הנדל: לא ידעתי שיש לך גם סטנדאפ, שאתה טוב בזה.

דוד אמסלם: - - - אנחנו בדרבוקות.

יועז הנדל: אמסלם, אמסלם, אני אמרתי לך: ביום שתביא לי מעשה אחד, ביום שתביא לי החלטה אחת שעשית למען מדינת ישראל, אני מוכן לרקוד איתך, עם מה שאתה רוצה.

יועז הנדל: החלטה אחת שעשית למען מדינת ישראל.

דוד אמסלם: אני אספר לך: 12 חוקים שלי ועוד 160 חוקים - - -

יועז הנדל: שמעתי אותך.

יועז הנדל: כן, כן, בהחלט.

יועז הנדל: שינית את פניה של מדינת ישראל, אמסלם.

דוד אמסלם: אתה לא עשית דבר חוץ מלמשוך את הסיבים.

יועז הנדל: הגעתי למשרד אחריך, ומה שראיתי זה שהתקנת מזוזות, שאני מברך על כך, אבל לשם כך לא צריך שר.

יועז הנדל: אני חושב שכדאי קצת צניעות בכל מה שקשור למעשים שלך.

דוד אמסלם: רק תסתכל בחקיקה, לא צריך כלום - - -

יועז הנדל: אמסלם, קצת צניעות, קצת צניעות, קצת.

דוד אמסלם: אתה - - - מה עשית?

יועז הנדל: כן, אני לא עשיתי כלום.

יועז הנדל: אמרתי: אני לא עשיתי כלום – אתה עשית הכול.

יועז הנדל: אתה עשית הכול.

יועז הנדל: אתה, אתה ואתה.

מיקי לוי: תודה רבה.

יועז הנדל: אתה, אתה ואתה.

יועז הנדל: אמסלם – כוס מים; אתה מאדים, תירגע.

מיקי לוי: השר הנדל.

מיקי לוי: סיימת?

מיקי לוי: תודה רבה.

יועז הנדל: תודה רבה.

מיקי לוי: תודה רבה לך.

קרן ברק: - - -

דוד אמסלם: בוא נגיד ככה, אם לא היית - - - מצבך היה טוב.

מיקי לוי: חברת הכנסת ברק, חבר הכנסת אמסלם, מספיק, מספיק.

דוד אמסלם: - - -

מיקי לוי: תודה רבה.

מיקי לוי: אנחנו ניגש, אם כך - - -

משה אבוטבול: באתי, באתי, ברוך הבא, ייסורים.

משה אבוטבול: העגלה הריקה מדברת.

מיקי לוי: שב, שב בבקשה ותהיה בשקט.

מיקי לוי: אנחנו ניגשים להצבעה, אנחנו ניגשים להצבעה.

מיקי לוי: מי שמצביע בעד, על פי בקשת המגישים – העברה לדיון במליאה, מי בעד?

מיקי לוי: בבקשה להשאיר את היד למעלה כדי שנוכל לספור.

מיקי לוי: בעד ההצעה לכלול את הנושא בסדר-היום – 17

מיקי לוי: נמנעים – אין

מיקי לוי: 17 בעד, ארבעה נגד, אין נמנעים.

משה אבוטבול: ממשלת העגלות הריקות.

מיקי לוי: חבר הכנסת אבוטבול, החוצה, החוצה.

משה אבוטבול: בשמחה - - - אשאיר את העגלה הריקה פה.

מיקי לוי: תודה.

מיקי לוי: תודה רבה.

מיקי לוי: 17 בעד, ארבעה נגד.

מיקי לוי: אם כך, הנושא יעבור לדיון במליאה.

מיקי לוי: אנחנו ניגשים לנושא הבא.

מיקי לוי: << הלסי >> החלטות הממשלה בנוגע לנגב ומימושן << הלסי >>

מיקי לוי: נעבור להצעה לסדר-היום בנושא: החלטות הממשלה בנוגע לנגב ומימושן, מס' 2258 ו-2261.

מיקי לוי: חברת הכנסת סטרוק, המגיבה הראשונה – מגישה ומגיבה, בבקשה.

אורית סטרוק: אדוני היושב-ראש, חבריי חברי הכנסת, אי-אפשר לפתוח את הנאום הזה בלי לברך את חברת הכנסת עידית סילמן, שהביאה, סוף-סוף, לסיום הפרק הנורא והמסוכן בתולדות מדינת ישראל; פרק שאני בטוחה שבתוך ליבך, יועז, אתה מתבייש בו מאוד.

אורית סטרוק: אתה, שמנעת הקמת ממשלה עם תומכי טרור בעבר והפכת להיות ציר מרכזי בממשלה כזו היום.

אורית סטרוק: עם ספירת הקולות, בתום הבחירות, היה ברור שעם ישראל בחר בענק בארץ ישראל ובחר בענק במדינה יהודית.

אורית סטרוק: ואתם, השנאה והתאווה והכבוד העבירו אתכם על דעתכם.

אורית סטרוק: זה נורא.

אורית סטרוק: עד היום אני לא מאמינה שעשיתם דבר כזה.

אורית סטרוק: אבל טוב שבא לזה סוף.

אורית סטרוק: אני מקשיבה לך, יועז, בנאומים שלך ואני לא מצליחה להבין – אתה מדבר כאילו יש לך ממשלה.

אורית סטרוק: אין לך ממשלה.

אורית סטרוק: עכשיו תחשוב הלאה, אלא אם כן אתה רוצה להישען על אחמד טיבי?

אורית סטרוק: תגיד איפה הגבולות שלך עוברים.

דוד אמסלם: הוא חושב על המפלגה הבאה.

אורית סטרוק: עכשיו, אני קוראת באמת לך ולכל מי שיש לו מצפון יהודי ואהבת עם ישראל ואהבת מדינת ישראל כמדינת הלאום של העם היהודי: חדלו, חזרו הביתה.

אורית סטרוק: פשוט, לכו בעקבות עידית לפני שיהיה מאוחר מדי.

אורית סטרוק: עד כמה הממשלה הזאת שהקמתם הייתה מסוכנת – ברוך השם, אפשר להגיד "הייתה", הייתה מסוכנת – קודם כול, היא הייתה מסוכנת בעצם הקמתה.

אורית סטרוק: הממשלה הזו, בעצם קיומה, סיכנה את קיומה של מדינת ישראל כמדינת הלאום של העם היהודי והפכה אותה למדינת שני לאומיה.

אורית סטרוק: אני הבטחתי, יועז, הבטחתי לגיסה של דוריס יחבס, השם ייקום דמה, להגיד מעל דוכן הכנסת את מה שעמר בר לב לא הסכים להגיד בלוויה.

אורית סטרוק: סיפר לי הגיס של דוריס שהוא ביקש מעמר בר לב להגיד רק דבר אחד: שדוריס נרצחה משום שהיא הייתה יהודייה.

אורית סטרוק: זה הכול – ואת זה עמר בר לב לא הסכים להגיד.

אורית סטרוק: זאת אומרת, תבינו לאן התדרדרנו – גם כשרוצחים אותנו, אסור להגיד שרצחו אותנו כי אנחנו יהודים.

אורית סטרוק: לאיזה תהומות הממשלה הזאת, בעצם קיומה, דרדרה אותנו?

אורית סטרוק: בעצם קיומה, באמת.

אורית סטרוק: הלוא תבושו, ממש.

אורית סטרוק: על הטיפול שלכם בגל הטרור הפתאומי – שמעתי שאתמול נפתלי בנט היה באוגדת איו"ש, ואמר:

אורית סטרוק: קיבלנו קריאת השכמה עם הפיגועים האלה.

אורית סטרוק: קריאת השכמה קיבלת עכשיו, נפתלי?

אורית סטרוק: עכשיו?

אורית סטרוק: קיבלת קריאת השכמה בפרעות של הרמדאן, תשפ"א.

אורית סטרוק: עשרה חודשים בזבזת – איפה היית?

אורית סטרוק: מה עשית בכל עשרת החודשים האלה, אחרי שיצאנו מוכים וחבולים?

אורית סטרוק: מה עשית בערים המעורבות?

אורית סטרוק: מה עשית בחברה הערבית?

אורית סטרוק: מה עשית?

אורית סטרוק: כלום, אפס.

אורית סטרוק: הבטחתם בראש כל חוצות שתכניסו את השב"כ לטפל בחברה הערבית.

אורית סטרוק: לא עשיתם את זה.

אורית סטרוק: זה התפוצץ לנו בפרצוף בפיגועי דמים.

אורית סטרוק: זה פשוט נורא.

אורית סטרוק: ברוך השם שגמרנו עם הממשלה הזאת.

אורית סטרוק: ברוך השם.

אורית סטרוק: תתחרטו.

אורית סטרוק: תבקשו סליחה.

אורית סטרוק: אנשים מתו בגלל זה, פשוט.

אורית סטרוק: ממש ככה.

אורית סטרוק: כן, אנשים מתו בגלל שאתם, בעשרת החודשים האחרונים, לא הכנסתם את השב"כ לטפל בחברה הערבית.

אורית סטרוק: כן.

ולדימיר בליאק: - - - תתביישי לך.

אורית סטרוק: חוק ביטול אזרחות למחבלים – אתם חתמתם עליו; כולל אתה, יועז, וכולל רבים מחברי הקואליציה שלך.

אורית סטרוק: החוק כבר קיים בספר החוקים הישראלי – ורק בגלל שבתי המשפט סירסו אותו, צריך לחוקק אותו מחדש, בצורה שהוא באמת יעבוד; הדבר הפשוט והקונסנזואלי הזה.

אורית סטרוק: בכל כמה חודשים משתחררים מחבלים, ועושים להם חנגות.

אורית סטרוק: גם מנסור עבאס, שיושב פה, היה שותף בעבר לחנגות האלה; רק בזמן האחרון הוא מתייפייף, אבל הוא היה שותף לחנגות כאלה.

אורית סטרוק: רק שבועיים לפני הפיגוע השתחררו שני מחבלים לאום אל-פחם, ועשו להם שם חגיגה שלמה.

אורית סטרוק: החוק הזה – אתם הפלתם אותו פעמיים במליאה.

אורית סטרוק: פעמיים.

אורית סטרוק: כמה חיים יכולנו להציל?

אורית סטרוק: אתם לא מתביישים?

אורית סטרוק: אתמול שוחרר עוד מחבל לוואדי ג'וז.

אורית סטרוק: הוא חי פה עכשיו, בירושלים, במרחק מטרים מאיתנו.

אורית סטרוק: איפה אתם?

אורית סטרוק: איזו מין ממשלה הקמתם, שמפקירה את החיים שלנו בצורה כזאת?

אורית סטרוק: אני מדברת על דברים קונסנזואליים.

אורית סטרוק: ביטול אזרחות למחבלים זה דבר שכבר קיים בחוק, רק צריכים לתקן אותו עם מנגנון יותר יעיל, שבתי המשפט לא יסרסו.

אורית סטרוק: את זה אתם מפילים פעם אחר פעם?

אורית סטרוק: עומדת אילת שקד מעל הדוכן, ואומרת: זה חוק טוב, זה חוק שצריך לעבור – ואתם מפילים ומפילים.

אורית סטרוק: מה קורה איתכם?

יעקב מרגי: לא קורה כלום.

אורית סטרוק: הסיפור של חומש.

אורית סטרוק: לפני שאני מדברת על חומש, אני רוצה לברך ולהצדיע מעל הבמה הזאת לרב דימנטמן, האבא של יהודה, השם ייקום דמו, שהגיע להיות איתנו, ולבן יגאל, איש חומש, שאני עפר לרגליו.

אורית סטרוק: הבן-אדם שנאבק על חומש כבר מהרגע הראשון שחזרנו לשם אחרי ההתנתקות.

אורית סטרוק: היום היה צריך להתקיים סיור של שדולת ארץ ישראל בחומש.

אורית סטרוק: יואב קיש ואני ארגנו את הסיור הזה.

אורית סטרוק: 20 חברי כנסת נרשמו לסיור.

אורית סטרוק: ביטלנו אותו בשביל להיות פה, אבל אני רוצה שיהיה ברור: התמיכה בחומש היא עצומה, היא עצומה.

אורית סטרוק: התמיכה בחומש היא עצומה בכנסת, והיא עצומה בעם.

אורית סטרוק: אתה יודע למה, יועז?

אורית סטרוק: כי עם ישראל רואה בחומש את הפתח הראשון, שדרכו נתקן את העוול הנורא של ההתנתקות.

אורית סטרוק: ולכן, ישיבת חומש נמצאת שם כבר הרבה, הרבה, שנים.

אורית סטרוק: ואתם, אתם – הממשלה שאתה חבר בה, יועז – אתם הגשתם לבית המשפט את המילים הבאות.

אורית סטרוק: אני מקריאה, וזה מזעזע – בהודעת הממשלה שלך, יועז, לבית המשפט כתוב כך: שבועיים לאחר הפיגוע – כלומר שבועיים אחרי שיהודה דימנטמן, השם ייקום דמו, נרצח – שבועיים לאחר הפיגוע, ניתנה הנחיית הדרג המדיני – זה גם אתה, יועז – שלפיה, על הכוחות להיות ערוכים לפינוי של כלל מרכיבי הבינוי במקום, כפוף להנחיה פרטנית ומועד שייקבעו על ידי הדרג המדיני.

אורית סטרוק: זה מה שהממשלה שלך, יועז, תכננה לעשות – להשמיד את הישיבה בחומש, וזה כתגובה לפיגוע.

אורית סטרוק: כתגובה לפיגוע.

אורית סטרוק: זאת הדרך שלכם לנצח את הטרור: לתת לטרוריסטים את מה שהם ביקשו.

אורית סטרוק: אתם לא מתביישים?

אורית סטרוק: באמת, איפה אתם חיים?

אורית סטרוק: ברוך השם שהממשלה הרעה והמסוכנת הזאת, שתכננה נסיגה מחומש, הולכת הביתה.

ינון אזולאי: מקווים, מקווים.

אורית סטרוק: ברוך השם.

אורית סטרוק: אין לכם מנדט לפנות את חומש.

אורית סטרוק: אין לכם מנדט.

אורית סטרוק: תתביישו.

אורית סטרוק: עם ישראל יגיע בהמוניו לחומש, ולא יאפשר לכם את הדבר הזה.

אורית סטרוק: עם ישראל יגיע בפסח הקרוב לחומש, כדי להסיר את המצור שאתם הטלתם על חומש, את המצור שהטלתם עליה.

אורית סטרוק: אתם ממררים את חייהם של בחורי הישיבה, ולא מאפשרים להם לעלות ללמוד תורה.

אורית סטרוק: רודפים אחריהם לתוך הכפרים, כדי ששם יעשו בהם לינצ'ים.

אורית סטרוק: איפה אתם חיים?

אורית סטרוק: באמת.

אורית סטרוק: והדבר האחרון שגילינו רק לפני יומיים – יואב קיש ואני גילינו את הדבר המזעזע הזה – שגם כשאתם רוצים כבר להסדיר את ההתיישבות הצעירה, אז לעשות את זה רק דרך זה, שבאותה הזדמנות אתם תלבינו את המאחזים של אבו מאזן ותסייעו לאבו מאזן להשתלט על שטחי ארץ ישראל.

אורית סטרוק: איך לכם גבולות, באמת.

אורית סטרוק: אין לכם שום גבולות.

אורית סטרוק: ועכשיו אני רוצה להגיד לך, יועז, משהו אישי.

אורית סטרוק: משהו אישי.

אורית סטרוק: אני מכירה אותך שנים, ואנחנו אפילו חברים.

אורית סטרוק: ואתה יודע את זה.

אורית סטרוק: אתה נחשב בעיניי לאדם הגון, למרות שהלכת לממשלה המזעזעת הזאת.

אורית סטרוק: אני לא מצליחה להבין את הצעד הזה, אבל ברמה האישית אתה אמור להיות אדם הגון.

אורית סטרוק: אני רוצה להגיד לך – פנו אליך כבר בכל מיני דרכים, ועכשיו אני פונה ללב שלך.

אורית סטרוק: ללב שלך.

אורית סטרוק: עזוב שכדאי לך למצוא פתרון פוליטי אחר, ועדיף לך לעבור לצד הזה, אבל עזוב.

דוד אמסלם: מי יקבל אותו?

אורית סטרוק: רף המינימום הוא שתעלה לפה, ובשם המפלגה שלך תקווה חדשה, תבקש פעמיים סליחה.

אורית סטרוק: פעם אחת תבקש סליחה מהבחור שהיכיתם וחנקתם בצורה ברוטלית שאין לתאר.

אורית סטרוק: ושמעתי שהתנצלתם בפני חזקי.

אורית סטרוק: זאת חוכמה גדולה להתנצל בפני חזקי.

אורית סטרוק: יש לו מיקרופון ביד.

אורית סטרוק: אתם צריכים אותו.

אורית סטרוק: תתנצל בפני הבחור שהכיתם.

אורית סטרוק: ופעם שנייה תתנצל בפני הליכודניקים.

אורית סטרוק: אני לא ליכודניקית, אבל זה כואב לי שהעללתם עלילה כזאת.

אורית סטרוק: אני ממש מציעה לך, יועז, מכל הלב, לפחות את זה – תתנצל.

יואב קיש: הוא הכחיש את זה מעל הבימה הזאת.

יואב קיש: אני שאלתי אותו, והוא אמר שאותה אמירה שנאמרה בשיחה עם ריבלין לא הייתה ולא נאמרה.

מיקי לוי: תודה רבה.

מיקי לוי: הדובר הבא – חבר הכנסת מלכיאלי, בבקשה.

דוד אמסלם: הוא הכחיש שהרביצו לליכודניקים.

מיכאל מלכיאלי: תודה רבה, אדוני היושב-ראש.

מיכאל מלכיאלי: ברכות למזכיר הכנסת החדש.

מיכאל מלכיאלי: חבריי חברי הכנסת, אדוני השר – שאלת, אדוני השר, בתחילת דבריך, אותנו, את החברים באופוזיציה, ממה אנחנו מאושרים הבוקר.

מיכאל מלכיאלי: מה קרה לכם הבוקר, שאתם שמחים כל כך?

מיכאל מלכיאלי: מה קרה לכם הבוקר, שאתם מחייכים?

מיכאל מלכיאלי: מה קרה?

מיכאל מלכיאלי: אני רוצה לומר לך, אדוני השר, לך ולכל החברים בקואליציה – הממשלה הזאת שקמה באג'נדה של שנאת חרדים; הממשלה הזאת שקמה באג'נדה, שהדבר המאחד היחיד שיש לכם – הרי לא הצלחתם להעביר שום דבר שקשור לקורונה.

מיכאל מלכיאלי: כל יום היו לכם ויכוחים אחד עם השני.

מיכאל מלכיאלי: לא יכולתם להעביר הגבלות שחלקכם האמנתם בהן.

מיכאל מלכיאלי: לא הצלחתם להעביר שום דבר ביטחוני, כי חששתם מרע"מ או ממרצ.

מיכאל מלכיאלי: הדבר היחיד שהיה לכם אליו, לכאורה, איזה פייק חיבור, זה השנאה לדת.

מיכאל מלכיאלי: כן, רכבתם על אותה עגלה ריקה, שאתה כל כך לא אוהב אותה.

מיכאל מלכיאלי: הנהגתם אותה ביד רמה, בראשותו של בנט, העגלון של אותה עגלה ריקה.

מיכאל מלכיאלי: דהרתם ודהרתם, ותחילת המפלה של הממשלה הקשה שלכם, העוינת את הדת, התחילה בנושאים דתיים.

מיכאל מלכיאלי: כן, אני אתחבר לחברי יואב קיש, שאמר קודם – אני מתחבר לברכות לעידית סילמן, שהחליטה להתחבר אלינו, והחליטה לפרק את הממשלה הרעה הזאת דווקא על נושאים דתיים.

מיכאל מלכיאלי: הדבר היחיד שחיבר ביניכם – הדבר היחיד שאיפשהו מצאתם לנכון הוא לדהור עם חוקים נגד הגיור היהודי, נגד הרבנות של עם ישראל, נגד הכשרות של עם ישראל, הרכב רבנים, דיינים.

מיכאל מלכיאלי: הדבר היחיד שבו דהרתם במרץ עם גלעד קריב, מתן כהנא ובנט.

מיכאל מלכיאלי: הדבר היחיד הזה גם גורם לכם לפרק את הממשלה.

מיכאל מלכיאלי: גורם לכם, בעזרת השם, ללכת הביתה.

מיכאל מלכיאלי: כן, זאת אותה עגלה ריקה; אותה עגלה ריקה, שבמשך שנים היא במסלול של תאונה מול העגלה המלאה, שאני וחבריי בליכוד, ביהדות התורה ובציונות הדתית, וגם חלקים אצלכם בקואליציה – הייתם פעם על אותה עגלה מלאה, ובחרתם לשבת על עגלה ריקה.

מיכאל מלכיאלי: עגלה שמעודדת הכנסת חמץ למקומות הציבוריים כמו בתי חולים.

מיכאל מלכיאלי: עגלה ריקה, שבגלל אותה עגלה – מה יהיה על אותם רופאים מתמחים שנמצאים שעות בבתי החולים, שאנחנו כל הזמן בכנסת אומרים "אנחנו מודים לכם, אתם חלק מאיתנו"?

מיכאל מלכיאלי: מה על אותם מתמחים שעושים 14 ו-16 שעות בבתי החולים, לא יהיה להם איפה לאכול בפסח, כי איזה ניצן הורוביץ אומלל החליט שצריך שיהיה חמץ בבתי החולים?

מיכאל מלכיאלי: תגיד לי: זה בית המשפט, זה לא הורוביץ, אני מכיר את התירוצים האלה.

מיכאל מלכיאלי: שר בריאות שמעודד הכנסה של חמץ, שאנחנו יודעים שחולים דתיים ושומרי מסורת, לאו דווקא דתיים, לא יוכלו להיכנס לבתי החולים, לרופאים לא יהיה איפה לאכול – זו העגלה הריקה שאתם מנהיגים אותה.

מיכאל מלכיאלי: אני רוצה לומר לך, שאלת על מה אנחנו צוהלים.

מיכאל מלכיאלי: אנחנו לא צוהלים.

מיכאל מלכיאלי: אנחנו כאן מביאים לידי ביטוי את הדמעות של אותם עניים שבמשך חצי שנה אמללתם אותם.

מיכאל מלכיאלי: במשך חצי שנה עגלת הסופר שלהם יקרה יותר בגלל שר האוצר האכזר שאתם תמכתם בו.

מיכאל מלכיאלי: אנחנו כאן שמחים כי הדמעות של אותם אנשים חלשים, האלמנות, היתומים – במשך תשעה חודשים, דמעות שזולגות מעיניהם, באו לידי ביטוי היום בבוקר על תחילת ההתדרדרות של הקואליציה שלכם.

מיכאל מלכיאלי: הדמעות של עם ישראל, של תורת ישראל.

מיכאל מלכיאלי: מקומה של מדינת ישראל – ולך, אדוני היושב-ראש, אני רוצה לומר את זה גם – לא הייתה ממשלה שנתנה הכרה לרפורמים כמו הממשלה הרעה הזאת.

מיכאל מלכיאלי: מעולם לא הייתה הרמת יד בתורת משה כמוכם, כמו בנט - - -

ינון אזולאי: - - - אפילו הרפורמים מה קרה.

ינון אזולאי: בגלל זה הולך להם.

מיכאל מלכיאלי: כמו בנט האומלל, שהכיר ברפורמים, נתן לו יו"ר ועדת חוקה, לאדם רפורמי שמרים יד בתורת משה.

מיכאל מלכיאלי: אתה, אדוני השר, גדלת במקומות דתיים.

מיכאל מלכיאלי: אתה, אדוני היושב-ראש, גדלת במקומות דתיים, הסבא שלך, אין לי ספק שהיה שומר תורה ומצוות וגם המשפחה שלך.

מיכאל מלכיאלי: ואתה הלכת בשבתך כיו"ר הכנסת לשבת לא בבית כנסת, במקום ליצני, באיזה מתנ"ס שמוגדר בית כנסת.

מיכאל מלכיאלי: אתה יו"ר כנסת, לא יו"ר סיעת יש עתיד.

מיקי לוי: רגע, רגע, רגע, מכיוון שאמרת דברים שהם אינם נכונים, תחזור בך.

מיכאל מלכיאלי: אם הם לא, אני מושך אותם.

ינון אזולאי: היית בביקור אצל הרפורמים?

ינון אזולאי: היית בביקור אצל הרפורמים?

ינון אזולאי: לא היית אצל הרפורמים?

ינון אזולאי: היית.

מיכאל מלכיאלי: אני אמרתי: הממשלה שמכירה ברפורמים, אחת - - -

מיקי לוי: קודם כול, אני לא מתבייש בזה.

מיקי לוי: העובדות אינן נכונות.

מיכאל מלכיאלי: ויש במה להתבייש.

מיכאל מלכיאלי: אני אמרתי – אם לא נכנסת לבית כנסת רפורמי, לקחתי את הדברים.

מיכאל מלכיאלי: אבל אני אומר, הממשלה שלכם נתנה יד להכרה ברפורמים.

מיקי לוי: ואני לא מתבייש בזה.

מיכאל מלכיאלי: יש הרבה מה להתבייש בזה.

מיכאל מלכיאלי: אתה באמת צריך להתבייש שאתה חבר בממשלה שמכירה ברפורמים שמרימים יד בתורת משה.

מיכאל מלכיאלי: במשך שנים היה סטטוס קוו כאן במדינה, ידענו – יש דתיים, חילונים, יש מתחים בנושא דת ומדינה, לא הכול היה פה חלק.

מיכאל מלכיאלי: אבל מעולם לא היה לרפורמים ביטוי נוראי כמו בממשלה עם ראש ממשלה פייק-דתי.

מיכאל מלכיאלי: מעולם לא היו להם רצונות השתלטות כל כך על הכותל, על כל המערכות שיש כאן, על תקצוב שנתנו להם, כמו בממשלה הזאת.

מיכאל מלכיאלי: ואז אני יודע שיעלה השר ויספר מה היה פעם, אבל אתם נתתם ביטוי אמיתי לאנשים האלה, ואני כן שמח שבזכות הדת, כן, בזכות החמץ, הממשלה הזאת מתחילה לאט לאט לאט להתפורר.

מיכאל מלכיאלי: אנחנו שמחים שהיא מתפוררת כי אנחנו שמחים שלא יהיה יושב-ראש כנסת שיגיד אני לא מבייש בזה שאני הכרתי ברפורמים.

מיכאל מלכיאלי: כן צריך להתבייש בזה.

מיקי לוי: אני רק אציין שהם יהודים מבחינתי, זה הכול.

מיכאל מלכיאלי: אבל אתה, כיו"ר כנסת, אסור לך להכיר ברפורמים כרפורמים, כי הם מרימים יד בתורת משה.

מיקי לוי: איזה שטויות.

מיקי לוי: מאיפה אתה מביא - - -

אוריאל בוסו: יש יהודים מומרים.

מיכאל מלכיאלי: לא הסוגיה עכשיו מיהו יהודי.

ינון אזולאי: - - - שמי שמתגייר בגיור רפורמי הוא לא יהודי, מה זה קשור?

ינון אזולאי: מי שמתגייר בגיור הרפורמי הוא לא יהודי, אתה גם יודע את זה.

ינון אזולאי: אתה גם יודע את זה.

מיכאל מלכיאלי: ולא לחינם, לא לחינם, מדינת ישראל, שידעה שכול קשה מאוד בימים האחרונים – משפחות רבות לא רצו לראות אתכם אצלם בבית, אנחנו יודעים את זה.

מיכאל מלכיאלי: שרים רבים מהממשלה התחננו להיכנס לכל מיני בתים, והם לא רצו לראות אתכם שם, כי הם בזים לכם.

מיכאל מלכיאלי: כי גם המשפחות השכולות וגם העניים וגם החלשים יודעים שהממשלה הזאת היא לא הסעד שלהם, יודעים שלממשלה הזאת לא אכפת מביטחון ישראל, אתם חוששים מהחברים שלבם.

מיכאל מלכיאלי: אז מה יגידו לנו כל הדוברים?

מיכאל מלכיאלי: אדוני השר, תאמין לי, תחסוך את זה – בתקופת נתניהו לא היה לוד?

מיכאל מלכיאלי: אבל היה מי שניהל את המערכת.

מיכאל מלכיאלי: יש לכם שר לביטחון פנים שלא יודע לנהל את המערכת.

מיכאל מלכיאלי: מחירי הדיור – אנחנו שמחים בגלל הדמעות של אותם אלפי משפחות חרדיות שאיילת שקד ואלקין גנבו מהן את הדירות בקריית גת בהחלטה אחת.

מיכאל מלכיאלי: אותה החלטה שיושב-ראש ש"ס, אריה דרעי, כשהיה שר הפנים עבד שעות, לילות, ימים, כדי שיהיה דיור לאותם אנשים, ואתם בשנייה אחת הפלתם את הכול.

מיכאל מלכיאלי: שאלת, אדוני השר, למה אנחנו שמחים?

מיכאל מלכיאלי: אנחנו שמחים מאותן דמעות של האנשים שחיים במחסנים, שהממשלה הרעה שלכם שלחה אותם לכסייפה, שעתיים דרומית מירוחם.

מיכאל מלכיאלי: אנחנו אוהבים כל מקום בארץ ישראל, אבל החלטה כזאת שערורייתית, שחרדים לא יוכלו לגור במרכז הארץ – אנחנו שמחים, ועל זה אנחנו שמחים, וזו העגלה הריקה, שלצערי, אתה וחבריך חלק ממנה.

מיכאל מלכיאלי: תבוא, תגיד לי בעוד כמה דקות: אתם מתנשאים, אני יודע ללמוד גמרא, ומה אמרת?

מיכאל מלכיאלי: שירים של רחל.

מיכאל מלכיאלי: אני אומר לך, אני גאה ללמוד גמרא ומחנך את ילדיי על לימוד גמרא, ולא לימדתי אותם מעולם שירים של אף אחד, לא רחל ולא אף אחד אחר.

מיכאל מלכיאלי: כי העגלה המלאה עמוסה אלפי שנים בדפי גמרא, עמוסה אלפי שנים בפרקי נביא, לא ברחל – אנחנו מכבדים את כולם, אבל לא זו העגלה המלאה.

מיכאל מלכיאלי: המודל של העגלה המלאה הוא כבר 3,300 שנה, היא לא עגלה של כמה עשרות שנים.

מיכאל מלכיאלי: וכן, אני חבר בעגלה המלאה הזאת, שמלאה בגמרא, שאתה אומר, גם אני מכיר אותה.

מיכאל מלכיאלי: אם אתה מכיר אותה, תיישם מה שכתוב שם.

מיכאל מלכיאלי: כתוב שם שצריך להיזהר מה זה חמץ, מה זה שבת, מה זה עם ישראל.

מיכאל מלכיאלי: איבדתם את הכול.

מיכאל מלכיאלי: ואני שמח שהיום תחילת המפלה שלכם, ונשמח עוד יותר – אסור לשמוח בקלון חברו.

מיכאל מלכיאלי: אסור לשמור במפלת חברו, אלו מחז"ל.

מיכאל מלכיאלי: אבל אנחנו שמחים במפלה של הממשלה שחרתה על דגלה רמיסה של כל דבר שקשור בדת, כל דבר שקשור ביהדות.

מיכאל מלכיאלי: והשבת זה רק משל והאכזריות כלפי הציבור החרדי זה רק משל והדיור זה רק משל והרפורמים זה רק משל.

מיכאל מלכיאלי: אבל יש כאן יותר מדי משלים שהתקבצו אליכם לעגלה הריקה.

מיקי לוי: תודה רבה.

מיקי לוי: אם כך, אנחנו ניגשים להצבעה.

מיקי לוי: הוועדה המוצעת - - -

יואב קיש: הוא לא צריך להשיב?

יואב קיש: היושב-ראש, יש תשובה, לא?

מיקי לוי: בבקשה?

מיכאל מלכיאלי: השר מסכים.

מיקי לוי: השר, אתה רוצה להשיב?

מיקי לוי: בבקשה.

מיכאל מלכיאלי: הוא מסכים עם הדברים.

אוריאל בוסו: אותו דבר – תעזוב, יועז.

אוריאל בוסו: אנחנו יודעים מה תגיד: 12 שנה לא עשיתם, סבתא שלי.

אוריאל בוסו: עזוב, אתה לא - - -

מיקי לוי: חשבתי שהוא לא רוצה להגיב.

מיקי לוי: חשבתי שאתה לא רוצה.

יועז הנדל: לא, אני מאוד – אני חושב, קודם כול, שיש פה דיון חשוב.

משה ארבל: השר הנדל, אבל איפה - - -

יועז הנדל: יש פה דיון חשוב.

יועז הנדל: אני שמח שחבריי מש"ס עוסקים בתולדות עמנו ובלימוד.

מיקי לוי: חבר הכנסת בוסו, אתה רוצה שהוא ישיב, תהיה בשקט.

יועז הנדל: אני משוכנע שאם היית שואל את הרמב"ם, היית מביא אותו לזמננו ושואל אותו אם זה נכון שהעגלה עמוסה רק בדפי גמרא, וכך היא צריכה להיות, אז ודאי הוא היה אומר לך שאתה טועה טעות מרה.

ינון אזולאי: ממש לא.

ינון אזולאי: ממש לא.

יועז הנדל: כי הרמב"ם ידע גם פילוסופיה יוונית, וגם רפואה, וגם תחומי לימודי הליבה, מה שקרוי אז.

יועז הנדל: ואם היית אומר לו שיעמוד יום אחד יהודי - -

ינון אזולאי: - - -

יועז הנדל: - - אם היית אומר לרבי עקיבא שיום אחד הוא יגיע לרחוב רבי עקיבא וכך תיראה היהדות שלנו, הוא לא היה מאמין.

ינון אזולאי: עדיף שתישאר - - -

יועז הנדל: הוא לא היה מאמין.

יועז הנדל: ואני אומר לך, אתה יודע מה זה להרים יד – אתה יודע מה זה להרים יד בתורת משה?

מיכאל מלכיאלי: מה שאתם עושים בממשלה.

יועז הנדל: להרים יד בתורת משה זה לקחת את עשרת הדיברות ולעשות בדיוק הפוך.

יועז הנדל: בדיוק הפוך - -

מיכאל מלכיאלי: מה שעשיתם.

יועז הנדל: - - לגנוב, לשקר, לנאוף.

מיכאל מלכיאלי: - - -

מיקי לוי: חבר הכנסת מלכיאלי, לא זכור לי שהשר הפריע לך.

יועז הנדל: אלה הדברים, עושה בדיוק הפוך.

מיכאל מלכיאלי: הוא גם הפריע לי.

מיקי לוי: הוא לא הפריע.

מיכאל מלכיאלי: כי לא היה מה להפריע.

יועז הנדל: ולכן אני שואל אותך, ככה היהדות נראית – לקחת פרוטקשן מחרדים, לפגוע בחרדים, ליצור מונופולים על חרדים?

יועז הנדל: זה הסיפור?

מיכאל מלכיאלי: - - -

יועז הנדל: אתם הרי יודעים שאני עושה דברים שאתם לא העזתם לעשות לטובת החרדים, ואתה יודע שיש תמיכה גדולה בקרב החרדים בצעדים האלה.

יועז הנדל: אתם פשוט לא מעיזים.

יועז הנדל: תפסו אתכם באוזניים ואתם לא מסוגלים לעשות כלום.

ינון אזולאי: אתה לא בדיוק מאמין למה שאתה אומר, יועז.

ינון אזולאי: אתה לא מאמין למה שאתה אומר.

יועז הנדל: ולכן כל הסיפור שלך, להרים יד בתורת משה, הרי זו המצאה, המצאה אחת גדולה.

יועז הנדל: ואני אומר לכם שהמתכון הכי בטוח להרחיק אנשים מהיהדות, הכי בטוח – אתה אומר אלה יהודים ואלה לא יהודים – המתכון הכי בטוח הוא לעשות את מה שאתה עושה - -

מיכאל מלכיאלי: לא אמרתי לא יהודים.

יועז הנדל: - - לעשות את מה שאתה עושה – לקחת מונופול, להגיד זה שלי ולא שלכם, וליצור כפייה בחקיקה.

יועז הנדל: תסתכל, אני חוזר על זה - -

ינון אזולאי: לאבד את התורה ואת היהדות, אתם מאבדים.

ינון אזולאי: אתם מאבדים.

יועז הנדל: - - תסתכל, היהודים הישראלים שומרים יותר מכל דבר אחר על ברית מילה ויום כיפור וחוגגים את ליל הסדר, ואתה יודע למה?

ינון אזולאי: גם זה עוד מעט לא - - - אל תדאג, גם בזה - - -

יועז הנדל: כי לא היה שום חוק שש"ס ייצרה, ולא היה שום חוק שאגודה ייצרה, והליכוד לא יצר איתם שום הסכם קואליציוני בגלל אותם דברים.

ינון אזולאי: - - - יש ביניכם גם כאלה.

מיקי לוי: חבר הכנסת אזולאי, די.

יועז הנדל: ואני אומר לך שעגלה – טוב שיהיו לכולם בעגלה גם משוררים עבריים, גם היסטוריה של עם ישראל, גם מורשת וגם דף גמרא, הרבה דפי גמרא.

יועז הנדל: ומי שלא שם את זה שם באותה עגלה שלו אז הוא חסר.

יועז הנדל: ועכשיו לגבי הדברים של חברת הכנסת סטרוק, אני אעשה את זה קצר.

יועז הנדל: את הנסיגה ייצרה מפלגת הליכוד, כזכור לך.

יועז הנדל: את החוק שלא בוטל – אתם הייתם בממשלה והוא לא בוטל כל השנים.

יועז הנדל: לא בוטל חומש – אותה חומש שאת מדברת עליה.

אורית סטרוק: אבל לא ביטלו את הישיבה.

אורית סטרוק: לא ביטלו את הישיבה.

יועז הנדל: ואם את רוצה להגיד דברים מהלב, לא באמת אומרים אותם מעל במת הכנסת.

יועז הנדל: אומרים אותם במקומות אחרים.

יועז הנדל: אז אני רק רוצה להזכיר לכם.

אורית סטרוק: אתם - - -

אוריאל בוסו: 12 שנים - - -

יועז הנדל: הדבר האחרון, שהוא הכי אבסורד – אני שומע פה צעקות ביניים: יקבלו אותך, לא יקבלו אותך.

יועז הנדל: מה, אתם עושים צחוק?

יועז הנדל: הרי אם מחר בבוקר אני אומר לכם לשנייה שביבי מלך ישראל ואתם המפלגה הכי טובה בעולם, בשנייה אתם הופכים אותי לגיבור האומה.

קריאה: - - -

יועז הנדל: הרי כל אחד – אתם משנים את דעתכם בקצב של - - -

שמחה רוטמן: יועז, אם תחזור בך - - -

יועז הנדל: אפילו סיב אופטי לא עובד כל כך מהר.

יועז הנדל: אפילו הסיב האופטי לא עובד כל כך מהר.

אוריאל בוסו: - - -

דוד אמסלם: - - - ממפלגה למפלגה.

יועז הנדל: בשנייה אחת חיבקת את מנסור עבאס, כולכם התחבקתם, יש תמונות פיזיות שאתם מתחבקים עם מנסור עבאס, ושנייה אחרי זה לא הלך איתכם – הוא אויב.

דוד אמסלם: אל תדאג.

דוד אמסלם: אל תדאג.

דוד אמסלם: אתה לא תבוא אצלנו - - -

יועז הנדל: הרי אין לכם שום ולא פסיק של תפיסה.

יועז הנדל: מה שביבי אומר, מה שטוב לפוליטיקה אתם עושים.

דוד אמסלם: אתה מדבר עלינו?

דוד אמסלם: אתה?

דוד אמסלם: לא מתבייש?

דוד אמסלם: פה, פה, פה.

דוד אמסלם: רק - - -

יועז הנדל: אין שום דבר קוהרנטי בתפיסה שלכם.

דוד אמסלם: אתה, יש לך.

יועז הנדל: לפני שנה, לפני חצי שנה, לפני שבוע, הפכתם את עידית סילמן לאויב – היום אתם עומדים ומחבקים אותה - - -

דוד אמסלם: יש לך את - - -

מיקי לוי: חבר הכנסת אמסלם, אני ממש ממתין.

מיקי לוי: די.

דוד אמסלם: - - -

מיקי לוי: די.

מיקי לוי: אתה מפריע.

יועז הנדל: מישהו קונה את הבדיחה הזאת?

יועז הנדל: זו פרודיה על ימין.

יועז הנדל: זה לא ימין – זו פרודיה על ימין.

דוד אמסלם: - - -

יועז הנדל: ימין שלא משרת בצבא, ימין שמעודד כניסה לתוך הכיס שלך - -

דוד אמסלם: הבן-אדם - - -

יועז הנדל: - - ימין שהוא לא ימין כלכלי, ימין שמעודד מונופולים על היהדות.

יועז הנדל: זה ימין?

יועז הנדל: זו הפרודיה הכי גדולה שהייתה אי פעם בתולדות מדינת ישראל.

יועז הנדל: ורק לצעוק ולנבוח ולצעוק, זה מה שאתם עושים כל היום.

דוד אמסלם: אתה עושה הכול, אתה.

דוד אמסלם: חוץ מלהסתרק, מה אתה עושה?

יועז הנדל: אמסלם, אמסלם, אמרתי לך: ביום שאתה תראה לי משהו, הישג אחד - -

דוד אמסלם: אתה רק מסתרק.

דוד אמסלם: לא עשית דבר אחד פה.

יועז הנדל: - - אני מוכן לרקוד איתך איזה ריקוד שאתה רוצה.

יועז הנדל: תודה רבה.

מיקי לוי: תודה רבה.

מיקי לוי: אם כך - - -

יואב קיש: יועז, יודעים שאתה שקרן.

יואב קיש: למה הוא - - -

מיקי לוי: חבר הכנסת קיש.

מיקי לוי: חבר הכנסת קיש, חבר הכנסת קיש, אני בהצבעה.

מיקי לוי: אתה מפריע לי.

יואב קיש: אבל הוא - - -

מיקי לוי: אנחנו ניגשים להצבעה.

קריאה: משה אבוטבול.

משה אבוטבול: כן.

משה אבוטבול: מה - - -

יואב קיש: במליאה.

מיקי לוי: משה אבוטבול נכנס.

מיקי לוי: במליאה.

מיקי לוי: בסוף לא יהיה זמן, ואף נושא לא יבוא לדיון.

יואב קיש: יבוא על חשבון חקיקה רעה של - - -

קריאה: יהיה בתקופת בחירות.

מיקי לוי: הבנתי.

משה אבוטבול: הידיעה הייתה - - -

מיקי לוי: זה בסדר, זאת אומרת שהממשלה ממשיכה.

אורית סטרוק: בעזרת השם - - -

משה אבוטבול: ממשלה זמנית.

מיקי לוי: הבנתי, חבר הכנסת קיש.

מיקי לוי: תודה.

מיקי לוי: אנחנו ניגשים להצבעה.

מיקי לוי: הבקשה של המגישים: הצבעה במליאה – הצבעה ידנית.

מיקי לוי: מי בעד – נא להרים את היד.

מיקי לוי: 17 בעד.

קריאה: בן אדם שדואג לעצמו - - -

משה אבוטבול: 17 - - -

מיקי לוי: מי נגד?

מיקי לוי: שניים נגד.

מיקי לוי: בעד ההצעה לכלול את הנושא בסדר-היום – 17

מיקי לוי: נמנעים – אין

מיקי לוי: אם כך - - -

ינון אזולאי: רק עכשיו הצביע.

מיקי לוי: שלושה.

מיקי לוי: אם כך, עבר למליאה עצמה.

משה אבוטבול: 17 - - -

מיקי לוי: 17 בעד, שלושה נגד.

מיקי לוי: עבר לדיון במליאה.

מיקי לוי: << הלסי >> החלטות הממשלה הצפויות בנוגע ליישוב חומש << הלסי >>

מיקי לוי: אנחנו עוברים לנושא הבא.

שמחה רוטמן: אדוני, ביקשתי הודעה אישית.

מיקי לוי: עם כל הכבוד לך, חבר הכנסת רוטמן, אחת, לא זכור לי שהוא אמר דברים קשים - -

שמחה רוטמן: - - - על השירות הצבאי שלי.

מיקי לוי: - - שתיים, תבדוק את סעיף 34(ג).

מיקי לוי: הוא אומר פשוט: בסיום אותו דיון, ולא בסיום היום.

מיקי לוי: עוד מעט, אם היה לי סיום יום – היית בא ב-21:00 בלילה.

מיקי לוי: לכן, לא מאושר.

מיקי לוי: אנחנו עוברים לנושא הבא: החלטות הממשלה הצפויות בנוגע לישוב חומש – מס' 2259 ו-2262.

מיקי לוי: מנמקים חברי הכנסת הכנסת יולי יואל אדלשטיין ויצחק פינדרוס.

מיקי לוי: חבר הכנסת אדלשטיין, בבקשה.

יולי יואל אדלשטיין: תודה, אדוני היושב-ראש.

יולי יואל אדלשטיין: אדוני מזכיר הכנסת, טוב לראותך בתפקיד, גברתי סגנית המזכיר, חבריי חברי הכנסת.

מיקי לוי: איפה הוא?

מיקי לוי: בבקשה, החוצה, חבר הכנסת אבוטבול.

משה אבוטבול: חיכיתי לזה.

משה אבוטבול: אני שומע בקולך.

מיקי לוי: תודה רבה.

משה אבוטבול: ממשלה זמנית, הביתה.

משה אבוטבול: (חבר הכנסת משה אבוטבול יוצא מאולם המליאה.)

יולי יואל אדלשטיין: חבריי חברי הכנסת, הנושא שלי הוא אכן חומש.

יולי יואל אדלשטיין: אני יודע שחברתי חברת הכנסת סטרוק כבר אמרה את זה בכמה מילים, אבל אני רוצה לדבר על העניין הזה של חומש קצת יותר בפרטים.

יולי יואל אדלשטיין: אדוני השר, מכיוון שאתה כבר פעם רביעית עולה לכאן להשיב - -

יועז הנדל: חמישית.

יולי יואל אדלשטיין: - - אני רוצה לחסוך ממך עוד פעם "איפה הייתם 12 שנה ומה עשיתם עם חומש?

יולי יואל אדלשטיין: " לכן, אם אני אתחיל לתאר את המציאות בחומש או את זה שחוק ההתנתקות המיותר הזה בצפון השומרון עדיין לא בוטל, אז תגיד: טוב, אתה ביטלת אותו?

יולי יואל אדלשטיין: לכן, אני רוצה לספר לך על מסמך שנכתב בשמך ולצטט אותו, ואם תמצא לי מסמך שהיה יוצא בשמי באותה צורה אז תוכל גם לומר "איפה הייתם 12 שנה".

יולי יואל אדלשטיין: המסמך הוא עתירה הזויה, כרגיל, של איזשהו פלסטיני שם מן האזור, ובוודאי שתמיד יש עורך דין ישראלי נחמד שמייצג אותו מול בית המשפט העליון.

יולי יואל אדלשטיין: הסיפור ידוע.

יולי יואל אדלשטיין: העתירה היא: היעדר אכיפה בחומש.

יולי יואל אדלשטיין: ברשותך, ככה לאוזניים שלך וגם של חברי הכנסת ושל אדוני היושב-ראש, אני רוצה לצטט כמה דברים מן המסמך שלך, ואחר כך ודאי אעביר אליך בשמחה.

יולי יואל אדלשטיין: כאמור, העתירה עוסקת בענייני אכיפה.

יולי יואל אדלשטיין: בסעיף 5 נאמר: "תחילה יובהר, כי רשויות האזור פעלו באופן נמרץ גם בחודשים האחרונים וקידמו פעולות אכיפה רבות, הן במישור האכיפה התכנונית והן במישור האכיפה הפלילית", קרי התנכלויות בלתי פוסקות לבחורי הישיבה בחומש.

יולי יואל אדלשטיין: בסעיף 7 יש דברים עוד יותר מעניינים.

יולי יואל אדלשטיין: סליחה, גם ודאי מזכירים כאן בעתירה, בסעיף 6, דברים עצובים: "לצד האמור, ביום 16 בדצמבר 2021 אירע פיגוע ירי רצחני בציר הסמוך למרחב היישוב המפונה חומש, אשר בוצע על ידי חוליית מחבלים פלסטיניים" – להם עדיין מותר לומר מחבלים פלסטיניים, זה בסדר.

יולי יואל אדלשטיין: שר החוץ עדיין לא תפס אותם – "כלפי רכב ישראלי שנע על הציר.

יולי יואל אדלשטיין: כתוצאה מהפיגוע נרצח יהודה דימנטמן ז"ל ונפצעו שני אזרחים נוספים".

יולי יואל אדלשטיין: דברים נוראיים.

יולי יואל אדלשטיין: עכשיו נשמע מה מתפתח מזה.

יולי יואל אדלשטיין: כאמור, סעיף 7: "כך יצוין, כי אך מתחילת חודש ינואר 2022 אירעו במרחב עשרות אירועים אלימים, שכללו יידוי אבנים, זריקות בקבוקי תבערה, גלגול צמיגים בוערים, הצבת מחסומי אבנים על גבי צירי התנועה וירי זיקוקים על ידי פלסטינים לעבר הישראלים ולעבר כוחות הביטחון במרחב היישוב המפונה חומש".

יולי יואל אדלשטיין: עד כאן הכול בסדר.

יולי יואל אדלשטיין: אבל, אתם יודעים מה לא בסדר?

יולי יואל אדלשטיין: לא צריך, מסתבר, לא את בלינקן ולא את הנוכחות של בנט לצידו.

יולי יואל אדלשטיין: במסמך הרשמי הזה כתוב – חבר הכנסת פינדרוס, אתה מדבר מייד אחריי ואולי גם ראית את המסמך – "הפיגוע האמור השפיע באופן דרמטי על המצב בשטח ועל הערכת המצב הביטחונית במרחב היישוב המפונה חומש.

יולי יואל אדלשטיין: מאז פיגוע הירי התחוללה הסלמה משמעותית בהיקף האירועים האלימים במרחב הן מצד הפלסטינים והן מצד הישראלים".

יולי יואל אדלשטיין: קרי, כנראה אותם ישראלים, בחורי ישיבת חומש, הם אלה שירו, ירו זיקוקים, גלגלו צמיגים בוערים, תקפו את כוחות הביטחון וכן הלאה וכן הלאה.

יולי יואל אדלשטיין: הם אלה, כי הרי גם מצד הפלסטינים וגם מצד הישראלים.

יולי יואל אדלשטיין: אבל בסדר.

יולי יואל אדלשטיין: זה עוד – חברים, אני רק בונה את זה.

יולי יואל אדלשטיין: אנחנו נגיע גם לגולת הכותרת.

יולי יואל אדלשטיין: "בימים שלאחר הפיגוע" – זה סעיף 11 – "הורה הדרג המדיני" – זה אדוני, כן?

יולי יואל אדלשטיין: חבר הממשלה.

יולי יואל אדלשטיין: חבר בקבינט מדיני-ביטחוני גם, נכון, אדוני?

יועז הנדל: לא.

יולי יואל אדלשטיין: אז חבר בממשלה.

יולי יואל אדלשטיין: "הורה הדרג המדיני על 'הקפאת מצב' במקום" – "הקפאת מצב" במירכאות – "תוך המשך האכיפה למניעת הרחבת הבינוי במקום.

יולי יואל אדלשטיין: זאת, משיקולים רחבים הקשורים ברגישות הרבה שהייתה נלווית, מטבע הדברים, לכל פעולה במקום, בפרק הזמן הסמוך למועד הפיגוע".

יולי יואל אדלשטיין: תשובה ציונית הולמת.

יולי יואל אדלשטיין: היה פיגוע, נרצח יהודה דימנטמן הי"ד, נפצעו עוד שני אנשים – תשובה ציונית הולמת, אדוני היושב-ראש, להגביר את פעילות האכיפה כנגד כל בנייה בחומש.

יולי יואל אדלשטיין: אבל, גם זה עוד לא הכול.

יולי יואל אדלשטיין: הפסקה הבאה בתוך סעיף 11 אומרת: "יש לציין, כי כשבועיים לאחר הפיגוע ניתנה הנחיית הדרג המדיני, ולפיה במקביל להמשך פעולות האכיפה נגד כל בנייה חדשה במקום, על הכוחות להיות ערוכים לפינוי של כלל מרכיבי הבינוי במקום, בכפוף להנחיות פרטניות ומועד שייקבע על ידי הדרג המדיני, כפי שיפורט להלן.

יולי יואל אדלשטיין: טוב, פשוט הלב שלי לא עומד בזה, לא יכול להמשיך לקרוא את המסמך הזה.

יולי יואל אדלשטיין: יש פה שקרים גם, דרך אגב, אדוני השר.

יולי יואל אדלשטיין: היינו עם חברת הכנסת סטרוק במחסומים.

יולי יואל אדלשטיין: נאמר במסמך הזה שהמעבר לחומש דרך המחסומים הוא רק לפלסטינים ולקבוצה ישראלית מוגדרת, קרי אותה רשימה סגורה של בחורי ישיבה.

יולי יואל אדלשטיין: לא נכון.

יולי יואל אדלשטיין: שאלנו במפורש את נציגי צה"ל, והם אמרו לנו במפורש: ערבי ישראלי יכול לעבור.

יולי יואל אדלשטיין: זאת אומרת שמה?

יולי יואל אדלשטיין: אנחנו, חס ושלום, מדינת אפרטהייד, כפי שטוענים הגרועים שבשונאינו?

יולי יואל אדלשטיין: מי שיש לו תעודת זהות כחולה, אז שואלים אותו: אתה יהודי?

יולי יואל אדלשטיין: לא יודע, חבר הכנסת פינדרוס, שואלים לפי הלכה או לא לפי ההלכה.

יולי יואל אדלשטיין: אני לא יודע.

יצחק פינדרוס: מזל שהוציאו את זה מתעודת הזהות - - -

יולי יואל אדלשטיין: כן.

יולי יואל אדלשטיין: אחד שהוא לא יהודי על פי ההלכה יכול לעבור לחומש או לא יכול לעבור לחומש?

יולי יואל אדלשטיין: אולי נשלח מתגיירים.

יולי יואל אדלשטיין: אני צוחק רק כי באמת, אחרת אני אתחיל לבכות פה.

יולי יואל אדלשטיין: אדוני השר, זה המסמך הרשמי שיצא מטעמך לבית המשפט העליון לאחר הפיגוע – אני חושב שכל המוסיף גורע.

יולי יואל אדלשטיין: אבל בשתי הדקות שנותרו לי אני רוצה לפנות עכשיו אולי לאנשים שרואים אותנו בערוץ הכנסת או שישמעו על הדיון הזה.

יולי יואל אדלשטיין: אולי יש תושב באר שבע או תושבת חדרה שאומרים: הוא לא קצת מנותק, יולי אדלשטיין הזה מהליכוד?

יולי יואל אדלשטיין: אוקיי.

יולי יואל אדלשטיין: ליבו בחומש, בסדר, הוא היה נגד ההתנתקות, אבל מה, מתרחשים פה פיגועים במדינת ישראל, שידבר על מאיפה באו עלינו הפיגועים האלה ומה לעשות.

יולי יואל אדלשטיין: חבריי היקרים, מזה באו הפיגועים.

יולי יואל אדלשטיין: מזה שנזרקות אבנים על הרכב הישראלי ביהודה ושומרון כעניין מדי דקה ואף אחד לא שמע על זה.

יולי יואל אדלשטיין: אה, מותר לזרוק אבנים על הרכב; אין הרוגים, אז זה בסדר?

יולי יואל אדלשטיין: אז מותר גם לירות על הרכבים – גם על זה לא שומעים.

יולי יואל אדלשטיין: אתם יודעים ששלשום היה, נעבעך, ירי על אפרת וירי על אבני חפץ.

יולי יואל אדלשטיין: לא, אתם לא יודעים, כי גם זה בשגרה.

יולי יואל אדלשטיין: נהרג מישהו באפרת?

יולי יואל אדלשטיין: לא.

יולי יואל אדלשטיין: באבני חפץ נהרג מישהו?

יולי יואל אדלשטיין: לא.

יולי יואל אדלשטיין: זה בסדר.

יולי יואל אדלשטיין: ואז מתרחש רצח ליד חומש – גם זה בסדר.

יולי יואל אדלשטיין: והתשובה הציונית ההולמת זה להקשות עוד יותר על חומש ועוד יותר על יושבי חומש ולמנוע כניסה מכל אחד שאפילו רוצה ללמוד שם תורה.

יולי יואל אדלשטיין: וכך זה מידרדר, והמסר ברור.

יולי יואל אדלשטיין: והמסר מגיע – כן, גם לאותו אחד בחורה ולאותם ארורים מאום אל-פחם – שמותר גם לקחת סכין או M-16.

יולי יואל אדלשטיין: ולמה לנסוע ליהודה ושומרון?

יולי יואל אדלשטיין: אפשר לנסוע לבאר שבע או לחדרה.

יולי יואל אדלשטיין: ככה זה מתנהל.

יולי יואל אדלשטיין: עניין גורר עניין.

יולי יואל אדלשטיין: היעדר תגובה גורם להבנה שהכול מותר, וכך זה מתנהל, וכך זה מגיע אלינו, לכל אחד ואחת מאיתנו.

יולי יואל אדלשטיין: אז לא רק בחומש עסקינן.

יולי יואל אדלשטיין: אני לא מודאג.

יולי יואל אדלשטיין: בסופו של דבר, היישוב חומש ייבנה ויהיו שם משפחות רבות, תהיה שם ישיבה וילמדו תורה ויגדלו תינוקות.

יולי יואל אדלשטיין: זה מה שיהיה, כי זה הדבר הנכון לעתיד ארץ ישראל, אבל אני מודאג מכך שבינתיים האזרחים שלנו, גברים ונשים, ילדים ומבוגרים, משלמים בחייהם על אוזלת היד של הממשלה בחומש, ביהודה ושומרון ובכל מקום אחר.

יולי יואל אדלשטיין: תודה, אדוני היושב-ראש.

מיקי לוי: תודה רבה.

מיקי לוי: בבקשה, חבר הכנסת פינדרוס.

יצחק פינדרוס: אדוני היושב-ראש, חבריי חברי הכנסת, אדוני השר, היום השתכנעתי, בדיון הבוקר, מדבריך ומכל מה שהתנהל סביב הדיון, שאתה צודק.

יצחק פינדרוס: משל העגלה הריקה – פג תוקפו.

יצחק פינדרוס: אנחנו כבר לא במשל העגלה הריקה.

יצחק פינדרוס: אנחנו במציאות של עגלה חלולה.

יצחק פינדרוס: אתה יודע מה זה עגלה חלולה?

יצחק פינדרוס: עגלה חלולה זה שיש דיון על המצב הביטחוני במדינת ישראל, ובמקום השר המאוד פעיל – שכנראה גם את המזוזות הוא לא החליף במשרד לביטחון פנים, גם את זה הוא לא עשה, ואני אומר לשיטתך, אבל בטח לא טיפל בביטחון – שולחים אותך לעשות פה מופע ליצנות, ומופע ליצנות חלול; אני אגיד לך גם למה, ואני אתייחס עניינית ללמה זה מופע ליצנות חלול.

יצחק פינדרוס: מופע הליצנות החלול הוא חלול בדיוק כמו הממשלה הזאת ובדיוק כמו הכיפה של בנט, שהיא חלולה.

יצחק פינדרוס: ולמה היא חלולה?

יצחק פינדרוס: הרי הטיעון שלכם בעשרה חודשים האחרונים הוא: מה עשיתם 12 שנה.

יצחק פינדרוס: ולא הייתה משילות בנגב, וגם אתם פיניתם יישובים, וגם אתם עשיתם בעד ההתנתקות, וגם אתם הייתם כמו אלקין בקדימה תקופה מסוימת, וגם אתם מדי פעם עשיתם את כל הדברים האלה.

יצחק פינדרוס: אז בואו נדבר רגע על חומש.

יצחק פינדרוס: מה קרה בכל ממשלות ישראל?

יצחק פינדרוס: הרי אי-אפשר לעשות כל מה שרוצים.

יצחק פינדרוס: יש, לצערנו הרב, מצד שמאל שלנו בית משפט עליון שלא נותן לנו לעשות יותר מדי דברים שצריך לעשות במדינת ישראל; יש גם בעיות קואליציוניות מדי פעם; אבל יש רצון לעשות.

יצחק פינדרוס: ורצון לעשות אומר – ואני אומר את זה וכואב לי, כי זה לא פעם ראשונה שאני עושה את זה, שאני מזכיר את יצחק רבין, שכן, ניצל כל מומנטום בשביל לחזק את ההתיישבות; מומנטום שיוצר מצב בין-לאומי.

יצחק פינדרוס: הרי הפינוי מחומש – כולם מודים שהוא טעות.

יצחק פינדרוס: אתה בטח מודה, כי אתה כל הזמן מזכיר את ההתנתקות שאלקין תמך בה בליכוד, בקדימה.

יצחק פינדרוס: אבל הייתה טעות – כולם מודים בזה היום; יודעים בדיוק – יודעים מה המחיר, יודעים מה הייתה התוצאה, יודעים הכול.

יצחק פינדרוס: קורה פיגוע.

יצחק פינדרוס: מה קרה בכל ממשלות ישראל?

יצחק פינדרוס: מה עשה רבין כשדברים כאלה קרו?

יצחק פינדרוס: מה עשה נתניהו, שנכון, לא תמיד היה לו מספיק אומץ לעמוד מול בית המשפט העליון או מול לחץ בין-לאומי או מול לחץ אמריקאי, והוא פעם נתן לאובאמה תשעה חודשים, ופעם זה, ופעם כן הלך לארצות הברית ועמד בקונגרס ודיבר נגד.

יצחק פינדרוס: לא תמיד היה מספיק עוצמתי כמו שהיינו רוצים – בסדר; אבל כשיש לך הזדמנות, התשובה החלולה שלך היא: מה עשיתם כשלא הייתה לכם הזדמנות?

יצחק פינדרוס: מה, התשובה החלולה שלך היא מוסי רז?

יצחק פינדרוס: התשובה החלולה שלך היא מרב מיכאלי?

יצחק פינדרוס: התשובה החלולה הציונית שלך היא מנסור עבאס?

יצחק פינדרוס: זאת התשובה?

יצחק פינדרוס: לא: אין ברירה – התשובה הציונית ההולמת?

יצחק פינדרוס: זאת עגלה חלולה, זאת לא עגלה ריקה כי עגלה ריקה זה אומר אין לי מה לתת.

יצחק פינדרוס: אתה בא בצביעות ועומד פה במקום שעמר בר לב יבוא באומץ ויסביר מה ההנחיה שהוא נתן לשוטרים לטפל באלימות מתנחלים או ברצח של אנשים חפים מפשע, ברצח של אנשים חפים מפשע, יריות.

יצחק פינדרוס: אני ראיתי את איתמר בן גביר צועק – אני עוד לא ראיתי אותו יורה בהם.

יצחק פינדרוס: אני ראיתי את המחבלים האלה יורים.

יצחק פינדרוס: רואים אותם – היום, מה לעשות; יש גם סרטונים – רואים את זה, רואים את זה מול העיניים.

יצחק פינדרוס: ומה לעשות, אני גם גר בעיר העתיקה.

יצחק פינדרוס: אני שומע את זה מהבית.

יצחק פינדרוס: אני יורד ואני רואה את ההרוגים והפצועים – אני רואה אותם.

יצחק פינדרוס: אז נכון, 12 שנה – היה פעם אובאמה, פעם לחץ בין-לאומי, פעם בג"ץ שלא נתן לעלות – אבל היום לקחתם, מייד אחרי פיגוע, כשמישהו נהרג, ואתם נותנים גיבוי לדבר החלול הזה, לשר הביטחון ללכת, ואתה עומד פה ומסביר: נתניהו אשם ששמע בקול אובאמה ועשה הקפאה עשרה חודשים?

יצחק פינדרוס: זה מה שאתה מסביר?

יצחק פינדרוס: עומד ראש ממשלה דתי, ושר דתות דתי, והוא אומר: לא יהיה לאורתודוקסיה, לא יהיה לאורתודוקסיה מונופול על היהדות, ואתה אומר לי שזה לא עגלה חלולה?

יצחק פינדרוס: עומד יושב-ראש הכנסת מקודם ואומר: אני מבקר את הרפורמים כי הם יהודים – מישהו התווכח על אם הם יהודים או לא?

יצחק פינדרוס: אז אני מודיע לך, מוסי רז יהודי, מרב מיכאלי יהודייה – הם כולם יהודים; גם הרפורמים שנולדו לאימא יהודייה.

יצחק פינדרוס: אבל תפיסה שאומרת שאפשר להתבולל זו תפיסה לא יהודית.

יצחק פינדרוס: וכשמדברים על תפיסה – על זה אנחנו מלינים.

יצחק פינדרוס: על לתת לגיטימציה לתפיסה הזאת שאפשר להתבולל, לתת לגיטימציה לתפיסה הזאת שלא יצאנו ממצרים – אנחנו ערב פסח – לתת לגיטימציה לתפיסה הזאת שאין תורת משה.

יצחק פינדרוס: על זה אנחנו מלינים.

יצחק פינדרוס: מישהו דיבר על זה, אם הם יהודים?

יצחק פינדרוס: הוויכוח שלנו הוא אם הם יהודים או לא יהודים?

יצחק פינדרוס: ברור שהם יהודים.

יצחק פינדרוס: הם נולדו לאימא יהודייה.

מיקי לוי: אבל שמעתי את זה בכנסת.

יצחק פינדרוס: תפסיקו – לא להסיט את זה לשם.

מיקי לוי: חבר הכנסת פינדרוס, שמעתי את זה בכנסת.

יצחק פינדרוס: זאת לא יהדות, ואסור לתת לגיטימציה למי שמעודד התבוללות, ואסור לתת לגיטימציה לתפיסה לא יהודית שטוענת את זה בשם היהדות.

יצחק פינדרוס: אתה מדבר על חמלה ועל מה שעשו, וכן הורידו מיסים, ואתם אוהבים לעלות לפה פעם אחר פעם.

יצחק פינדרוס: היה לכם מצב של גביית מיסים של 25 מיליארד שקל יותר, ואתם ממשיכים להעלות מיסים?

יצחק פינדרוס: הייתה לכם סיטואציה כזאת?

יצחק פינדרוס: אבל אין אומץ לעמר בר לב לבוא לעמוד פה, אז הוא שולח אותך לעשות פה קרקס; לשר הביטחון אין אומץ לעמוד ולהסביר למה ההתיישבות הצעירה עד היום בלי חשמל.

יצחק פינדרוס: כשהוא העביר חוק חשמל – זה שונה ממה שהיה בממשלה הקודמת, כי אתה יודע שבממשלה הקודמת בית המשפט העליון לא היה נותן את זה.

יצחק פינדרוס: אבל הוא העביר חוק – הוא צריך צו אלוף כדי להחיל את זה.

יצחק פינדרוס: אתה יודע שהסיטואציה אחרת.

יצחק פינדרוס: זאת נקראת ליצנות – לקחת נקודות שאין קשר בינן לדבר הזה.

יצחק פינדרוס: ואתה מדבר על המשילות בנגב.

יצחק פינדרוס: אני אזכיר לך – יכול להיות שאתה לא זוכר בגלל המעברים – עד הממשלה הקודמת, כן, קק"ל יכלו לנטוע בנגב.

יצחק פינדרוס: הפסיקו בהוראתו של עמיר פרץ, שזה היה חלק מההסכם הקואליציוני – שאתה וסייעתך הייתם חברים מאוד מאוד בכירים באותו הסכם קואליציוני שנחתם לפני שנתיים, גם בחודש ניסן – להפסיק את הנטיעות בנגב.

יצחק פינדרוס: אז רימיתם את עם ישראל שכאילו עשיתם נטיעות, עוד פעם מסיבות קואליציוניות, ואתם יודעים שיש מצב אחר בכנסת.

מיקי לוי: תודה רבה.

מיקי לוי: אני באמת רק לא מבין: רמטכ"ל לשעבר ומפקד סיירת מטכ"ל נותנים גיבוי לטרור?

מיקי לוי: נשגב מבינתי.

מיקי לוי: תודה.

מיקי לוי: סתם, הערת ביניים שלי, גם לי מותר.

אורית סטרוק: אחרי הרצח הם רוצים לפנות.

יצחק פינדרוס: אמרתי, ואתה יודע את זה: אמירה כזאת, שזה אלימות מתנחלים, פוגמת - - -

מיקי לוי: ציטטתי אותך, חבר הכנסת פינדרוס.

מיקי לוי: ציטטתי אותך.

יועז הנדל: חבריי חברי הכנסת, אדוני היושב-ראש, קודם כול אני רוצה - - -

אורית סטרוק: אתה רוצה את הנייר, מיקי?

יועז הנדל: קודם כול, אני רוצה להודות לכם על דיון רציני.

מיקי לוי: חברת הכנסת סטרוק, אל תלמדי אותי מה זה להילחם בטרור.

מיקי לוי: יש לי ניסיון יותר מכל מי שיושב פה.

יצחק פינדרוס: גם במסגרת הסכמי שלום.

אורית סטרוק: גם אתה לא תלמד אותי, בסדר?

יצחק פינדרוס: גם אתה נלחמת בטרור בגלל הסכמי שלום.

מיקי לוי: בבקשה.

מיקי לוי: תודה.

מיקי לוי: תודה, תודה, חבר הכנסת פינדרוס.

מיקי לוי: חברת הכנסת סטרוק, בבקשה להיות בשקט.

מיקי לוי: הבנתי אותך.

מיקי לוי: בבקשה להיות בשקט.

אורית סטרוק: - - - שלושה ילדים שנפצעו בפיגועים.

אורית סטרוק: אתה לא תלמד אותי ולא תבזה אותי.

מיקי לוי: חברת הכנסת סטרוק, קריאה ראשונה.

אורית סטרוק: - - - את הנייר שבו כתוב - - -

מיקי לוי: חברת הכנסת סטרוק, תפסיקי לנאום ממקום מושבך.

מיקי לוי: תודה.

אורית סטרוק: סיימתי.

יועז הנדל: חבריי חברי הכנסת, אדוני היושב-ראש, קודם כול אני רוצה להודות לכם על דיון רציני.

יועז הנדל: בין הקריאות הפופוליסטיות והאמירות, אני חושב שהיו פה בסוף כמה נושאים מרכזיים שמהווים ויכוח בתוך מדינת ישראל: ביטחון במדינת ישראל - - -

דוד אמסלם: - - -

יועז הנדל: ביטחון במדינת ישראל.

יועז הנדל: אמסלם, התכוונתי אליך כשאמרתי פופוליסט, אבל לא רציתי להגיד את השם.

יועז הנדל: יהדות מדינת ישראל, ואני אומר לכם - -

דוד אמסלם: אתה בעצם, אתה באמת, אתה בכל העומס המחשבתי שיש עליך עכשיו - -

יועז הנדל: - - חבר הכנסת פינדרוס, הרצפה עקומה.

דוד אמסלם: - - לאיזה מפלגה אתה עובר, אתה מחלק לנו ציונים.

מיקי לוי: חבר הכנסת אמסלם, די.

יועז הנדל: הטענה שהרצפה עקומה היא טענה לא רצינית.

דוד אמסלם: הבן-אדם מוטרד לאן הולך, לאיזו סידור.

דוד אמסלם: דברו איתו.

מיקי לוי: חבר הכנסת אמסלם, די.

יועז הנדל: הרצפה עקומה, ואז פתאום היא התיישרה, ועכשיו אתה אומר: שנים הרצפה הייתה עקומה.

יועז הנדל: עכשיו היא התיישרה, אז בוא - - -

דוד אמסלם: הבן-אדם מוטרד לאן הוא הולך.

מיקי לוי: די, אתה בשנייה.

יועז הנדל: - - נבקש שיהיה משהו אחר.

דוד אמסלם: דבר איתו - - -

יועז הנדל: ואני אומר לך שהאתגר הוא אתגר של כלל האזרחים במדינת ישראל - -

מיקי לוי: חבר הכנסת אמסלם, קריאה שלישית.

מיקי לוי: החוצה, בבקשה.

יועז הנדל: - - וכלל המפלגות במדינת ישראל, ולכן כל פעם לצאת עם הטיעון שהרצפה עקומה – זה לא טיעון רציני.

יועז הנדל: זה פשוט לא טיעון רציני.

יועז הנדל: ולגבי ליצנות – אני אומר לך שאין שום ליצנות בכך שאני ואתה טוענים לכתר.

יועז הנדל: אתה רוצה להגיד: היהדות שלי, מתעסק בכיפה של בנט או בכיפה של ההוא, ואני, בכוונה אני אומר לך: אל תגיד לאף אחד לשים כיפה או להוריד כיפה.

יועז הנדל: היהדות שלי כמו שהיא שלך.

יועז הנדל: ולא רק שהיא שלי כמו שהיא שלך – מה שאני נושא איתי לא פחות חשוב ומשמעותי ממה שאתה לוקח איתך.

יועז הנדל: יש יתרון אחד, אני חושב, לציבור הכללי על פני הציבור החרדי או לפחות על פני חלקו, כי חלקו כן עושה את זה: יש חלקים גדולים, או רובם של הציבור הכללי, שעושה מצווה מאוד חשובה – מלחמת מצווה.

יועז הנדל: הוא מגן על המולדת והוא מיישב את הארץ.

יועז הנדל: ואתה יודע מה, אתה מדבר על מעשים?

יועז הנדל: אני מסתכל על פריסת הסיבים האופטיים בהתיישבות הצעירה, ביישובי יהודה ושומרון.

יצחק פינדרוס: אין שם חשמל, איך תפרוס?

יועז הנדל: יש שם.

יועז הנדל: חבר הכנסת פינדרוס, אתה רוצה, אני אקח אותך לסיור ואני אראה לך שיש שם עכשיו סיבים אופטיים בכל ההתיישבות.

יצחק פינדרוס: אין חשמל.

יועז הנדל: וזה קורה, ותשאל את ראשי המועצות.

יועז הנדל: זה קורה כשאני שר תקשורת ולא כאשר הצעקן מקודם היה שר התקשורת.

יועז הנדל: וזה קורה רק כי התקבלה החלטה, רק כי עושים מעשה.

יועז הנדל: לכן אי-אפשר כל הזמן להגיד: הרצפה עקומה.

יועז הנדל: והינה, הפלא ופלא, פתאום הרצפה התיישרה, אז בואו נבקש לעשות מהלכים.

יועז הנדל: זה לא עובד ככה.

יצחק פינדרוס: אתה ממשיך עם הליצנות.

יועז הנדל: ולכן, בעיניי, ליצנות – בעיניי, ליצנות זה לא להכיר במציאות.

יועז הנדל: ובעיניי, ליצנות זה לטעון לכתר ולחשוב שיש לך איזה מונופול על היהדות.

יועז הנדל: ובעיניי, ליצנות זה לאחוז את המקל בשני קצותיו:

יועז הנדל: מצד אחד - - -

יצחק פינדרוס: ליצנות זה שאתה מגן על עמר בר לב.

יצחק פינדרוס: אתה לא מאמין לאף מילה שלו.

יועז הנדל: מצד אחד, לבקש אוטונומיה בתוך מדינת ישראל, ומצד שני, הרצון והשמחה והשאיפה לשלוט ולהיות בשלטון ולהיות במשרות בכירות.

יועז הנדל: זה לא עובד ככה.

יועז הנדל: כל אזרחי מדינת ישראל – לכולם צריך להיות חוק וסדר אחיד בכל מקום.

יועז הנדל: ובכל מקום צריך לטפח את ההתיישבות – גם ביהודה ושומרון, גם בגליל וגם בנגב, ובכל מקום ובכל - - -

יצחק פינדרוס: אלימות של המתנחלים - - -

יועז הנדל: וכל אזרח ישראלי, צריך שיהיו לו זכויות וחובות – גם לחרדים וגם לערבים – גם זכויות וגם חובות; יש מסלולי שירות.

יועז הנדל: ועל כל זה היינו יכולים להסכים ביחד.

יועז הנדל: אני מניח שאתה לא היית מסכים איתי לגבי זה, אבל אפשר היה לגבש פה הסכמה רחבה לגבי הדברים האלה, וכל היתר זה עשן.

יועז הנדל: זה מסך עשן שנועד לערבב פה את הישראלים ולטעון שיש פה איזה ויכוח גדול ושהיום זה יום גדול.

יצחק פינדרוס: הפינוי בחומש זה עשן.

יועז הנדל: לא לא, זה לא עשן.

יועז הנדל: אתה צודק.

יועז הנדל: הפינוי בחומש, שאתם עשיתם, זה מעשה שנעשה, ואתם לא רציתם להחזיר אותו.

יועז הנדל: אתה צודק, זה לא עשן – זה מעשה שנעשה.

יועז הנדל: הוויכוח הוא עשן.

יועז הנדל: הוויכוח הוא על מה שנעשה לפני שנים רבות.

יצחק פינדרוס: לפני שבועיים.

יועז הנדל: אדון פינדרוס, חבר הכנסת פינדרוס, הרי אתה יודע כמה פעמים פינו את הישיבה שם, ואני אומר לך, אתה יודע גם מה עמדתי לגבי תגובה אחרי פיגוע, אבל לפחות, לפחות בוא נסתכל ונכיר במציאות.

יועז הנדל: ואני אומר לך שהדיון שלך – לא על מיהו יהודי, כי אמרת יפה, אלא על מי קובע מה זה יהדות – זה בדיוק מה שפוגע בצביונה היהודי של מדינת ישראל.

יועז הנדל: ולכן – כן, תסתכל על המספרים.

יועז הנדל: תסתכל כמה ישראלים מתרחקים מהיהדות, תסתכל כמה מתרחקים מהרבנות.

יצחק פינדרוס: הפוך, אתה לא יודע את המספרים.

יועז הנדל: הפוך?

יועז הנדל: אני יודע את המספרים.

יצחק פינדרוס: הפוך.

יצחק פינדרוס: פחות מאשר פעם.

יועז הנדל: אני יודע כמה ישראלים לא מתחתנים ברבנות; אני יודע כמה בורחים מהכשרות של הרבנות; אני יודע מה עשיתם ואיך השפעתם לרעה על צביונה היהודי של מדינת ישראל.

יועז הנדל: אני יודע כמה מאות אלפי ישראלים חיים היום במדינת ישראל, משרתים בצבא, מגנים על המולדת, והם לא נחשבים יהודים, כי אנחנו קבענו שרק קבוצה אחת יכולה לעשות את הגיור.

יועז הנדל: אגב, גיור אורתודוקסי; לא נותנים לרבני ערים אורתודוקסים לגייר, ופוסלים גיורים של הרב דרוקמן, ופוסלים גיורים של מערכת הגיור הממלכתי.

יועז הנדל: ואנחנו הרי יודעים את זה – ואתה יודע את זה ואני יודע את זה.

יועז הנדל: לכן, ללא קשר לפוליטיקה שקיימת היום, לשמחה שלכם – באמת, אני אומר: לי אין בעיה שאתם שמחים; זה לא מטריד אותי שמישהו שמח.

יועז הנדל: אני, מטריד אותי מה היעד, מה המטרה.

יועז הנדל: ונניח שתקימו ממשלה – האם זה יהיה שונה, או שעוד פעם תאשים את הרצפה שהיא עקומה?

יועז הנדל: נניח שבבוא היום, עוד פעם אתה תהיה חבר קואליציה בממשלה.

יועז הנדל: נניח.

יועז הנדל: הרי אתה יודע ואני יודע שהזמן הוא שאול.

יועז הנדל: נתניהו הולך לעסקת טיעון.

יועז הנדל: האקדח כבר מונח מהמערכה הראשונה.

יועז הנדל: זה הולך להשתנות.

יועז הנדל: אתם יודעים ואני יודע את זה, נכון?

יועז הנדל: גם אם אתם לא מדברים על זה בקול.

יואב קיש: התפירה כבר נעשתה.

יואב קיש: כבר תפרו את התיקים.

יועז הנדל: אז עכשיו השאלה היחידה היא מה אתם רוצים לעשות, מה היעד.

יועז הנדל: לא השמחה לאיד או השמחה האדירה הזאת של חבר הכנסת קרעי, שחושב שזה יום הקמת המדינה.

יועז הנדל: מה אתם תעשו?

יועז הנדל: מה אתם רוצים לעשות?

יצחק פינדרוס: להזיז את העגלה החלולה.

יועז הנדל: אתם רוצים להחזיר את הריבונות לנגב ולגליל?

יצחק פינדרוס: להזיז את העגלה החלולה.

יועז הנדל: אתה רוצה לספח את חומש?

יועז הנדל: מה אתה רוצה לעשות?

יצחק פינדרוס: להזיז את העגלה החלולה.

יועז הנדל: כי 12 שנה לא עשית.

יועז הנדל: ולכן מה שאני מציע לך - - -

מיקי לוי: 14, 14.

יועז הנדל: 14.

יועז הנדל: וחברת הכנסת סטרוק, את יודעת את זה היטב.

יועז הנדל: ולכן מה שאני מציע - - -

אורית סטרוק: זה לא יום הקמת המדינה – זה יום כיפור.

אורית סטרוק: זה יום כיפור שלכם.

יועז הנדל: הרי את ניהלת מאבקים על זה.

יועז הנדל: מה שאני מציע לכם זה לנסות לזהות איפה אפשר להגיע להסכמות ואיפה הציבור הישראלי נמצא.

יועז הנדל: הוא לא נמצא איתך, אדון פינדרוס.

יועז הנדל: הוא לא נמצא.

יועז הנדל: היהדות החרדית היא לא זאת שקובעת איך היהדות תיראה.

יצחק פינדרוס: אתה טועה.

יצחק פינדרוס: אתה טועה.

יצחק פינדרוס: אתה טועה.

יואב קיש: אם יש מקום אחד שבו הוא לא נמצא זה בתקווה חדשה.

יואב קיש: אפס מנדטים.

יואב קיש: אצלך הוא נמצא.

יועז הנדל: והחברה הישראלית מבינה שצריך - - -

מיקי לוי: חבר הכנסת קיש, די.

יועז הנדל: החברה הישראלית מבינה שצריך לשרת בצבא כדי להגן על המולדת, ולא עושים את זה דרך הפגנות ודרך שלטים, אלא דרך שירות, רגליים על הקרקע.

יועז הנדל: והחברה הישראלית לא אוהבת את התפיסה הזאת של הפרד ומשול ושל פלגנות.

יועז הנדל: ולכן אני חושב שדווקא מהיום הזה, מהחגיגות המוזרות, אני מציע דווקא לחשוב על איך אתם רוצים שמדינת ישראל תיראה בעתיד.

יועז הנדל: תודה רבה.

מיקי לוי: תודה רבה.

יואב קיש: דיון במליאה.

מיקי לוי: דיון במליאה.

מיקי לוי: אם כך, אנחנו ניגשים להצבעה, על פי בקשת – חבר הכנסת יולי אדלשטיין, דיון במליאה?

יולי יואל אדלשטיין: כן.

יולי יואל אדלשטיין: זה אוטומטית.

יולי יואל אדלשטיין: אם הגשתי הצעה לסדר-היום, אז זה אוטומטית.

מיקי לוי: אני שואל.

מיקי לוי: חבר הכנסת קיש, עם כל הכבוד לו, לא יכול לטעון בשמך.

מיקי לוי: תודה.

מיקי לוי: אם כך, אנחנו הולכים להצבעה.

משה אבוטבול: כן, אבל מה עם ההצבעה שלי?

משה אבוטבול: אמרתי - - - לא קראו לי.

מיקי לוי: חבר הכנסת אבוטבול, תשב ותהיה בשקט.

מיקי לוי: זהו.

משה אבוטבול: אני מבקש להצביע.

מיקי לוי: אני בהצבעה, ואל תפריע לי.

מיקי לוי: תודה.

מיקי לוי: אנחנו עוברים להצבעה.

מיקי לוי: מי בעד?

מיקי לוי: ירים את ידו.

מיקי לוי: יחזיק את ידו, כדי שאני אספיק לספור, בבקשה.

מיקי לוי: תודה.

אורית סטרוק: בעד חומש.

מיקי לוי: 13 חברי כנסת בעד.

מיקי לוי: מי נגד?

מיקי לוי: שניים.

מיקי לוי: בעד ההצעה לכלול את הנושא בסדר-היום – 13

מיקי לוי: נמנעים – אין

מיקי לוי: אם כך, 13 נגד שניים.

מיקי לוי: ההצבעה עברה - - -

קריאה: תם סדר-היום.

מיקי לוי: עוד רגע אחד.

מיקי לוי: תשבו בבקשה.

מיקי לוי: עוד שנייה.

מיקי לוי: אני ממש מבקש.

מיקי לוי: עוד שנייה.

מיקי לוי: הישיבה לא נסגרה.

מיקי לוי: תכבדו.

מיקי לוי: אני מבקש, לסיום, לברך את חברנו המוסלמים בברכת רמדאן כרים וצום קל, ולאחינו היהודים בארץ וברחבי העולם – חג פסח כשר ושמח.

מיקי לוי: הודעה למזכיר הכנסת.

מיקי לוי: בבקשה.

דן מרזוק: ברשות יושב-ראש הכנסת, אני מתכבד להודיעכם, כי הונחו היום על שולחן הכנסת תשובות שרת החינוך על מסקנות הוועדות כדלקמן: מסקנות ועדת החינוך, התרבות והספורט בעקבות דיון מהיר בהצעתם של חברי הכנסת אוסאמה סעדי, ענבר בזק, שמחה רוטמן, שירלי פינטו קדוש ואורלי לוי אבקסיס בנושא: השלמת פערים בשנת הלימודים תשפ"ב לתלמידים עם לקויות למידה ודיסלקציה לאור נזקי הלמידה מרחוק.

דן מרזוק: מסקנות ועדת החינוך, התרבות והספורט בעקבות דיון מהיר בהצעתם של חברי הכנסת טטיאנה מזרסקי, עלי סלאלחה, משה אבוטבול ואמילי חיה מואטי בנושא:

דן מרזוק: החלת הסכם שכר לעובדי הוראה באולפנים ללימוד עברית.

דן מרזוק: מסקנות הוועדה לקידום מעמד האישה ולשוויון מגדרי בעקבות דיון מהיר בהצעתן של חברות הכנסת אלינה ברדץ' יאלוב ונעמה לזימי בנושא: סחיטה מינית וכלכלית של נשים שתמונות וסרטונים שלהן מופיעים ברשת.

דן מרזוק: מסקנות הוועדה המיוחדת לזכויות הילד בעקבות דיון מהיר בהצעתם של חברי הכנסת קטי קטרין שטרית, איתמר בן גביר, ינון אזולאי ועאידה תומא סלימאן בנושא: מאבק המטפלות והחינוך לגיל הרך.

דן מרזוק: מסקנות הוועדה המיוחדת לענייני התמכרויות, סמים ואתגרי הצעירים בישראל, בעקבות דיון מהיר בהצעתם של חברי הכנסת יעקב מרגי, אורלי לוי אבקסיס ומיכל וולדיגר בנושא: עלייה דרסטית והתמכרות לסמים בקרב בני נוער.

דן מרזוק: תשובות השר במשרד האוצר על מסקנות הוועדות כדלקמן: על מסקנות ועדת הכלכלה בעקבות דיון מהיר בהצעתו של חבר הכנסת אופיר אקוניס בנושא:

דן מרזוק: קבלת עדכון על אופן ניתוח הנתונים והמדגם המייצג בשיטת המדידה; על מסקנות ועדת הכלכלה בעקבות דיון מהיר בהצעתם של חברי הכנסת יעל רון בן משה, אופיר סופר וענבר בזק בנושא: ביטול תכנון הארכת כביש 6 לצפון; על מסקנות ועדת הכלכלה בעקבות דיון מהיר בהצעתם של חברי הכנסת נעמה לזימי, ינון אזולאי, ג'ידא רינאוי זועבי, עופר כסיף ושלמה קרעי בנושא:

דן מרזוק: עמלות כספומטים פרטיים; על מסקנות ועדת העבודה והרווחה בעקבות דיון מהיר בהצעתם של חברי הכנסת אוריאל בוסו, אורי מקלב, אופיר סופר, שלמה קרעי וגבי לסקי בנושא:

דן מרזוק: השלכות רפורמת הכשרות ופגיעתה במצבת העובדים/משגיחים/מנהלים/מפקחים/רכזים.

דן מרזוק: תשובת שרת החינוך והשר במשרד האוצר על מסקנות הוועדה המיוחדת לענייני התמכרויות, סמים ואתגרי הצעירים בישראל בעקבות דיון מהיר בנושא: פרסום ושיווק בעייתי של סיגריות אלקטרוניות עלול לעודד רכישה של מוצרים אלה ולהטעות את הציבור, והאכיפה המתקיימת בנושא, של חברת הכנסת ענבר בזק.

דן מרזוק: עד כאן.

דן מרזוק: תודה.

מיקי לוי: תודה רבה.

מיקי לוי: תם סדר-היום.

מיקי לוי: הישיבה הבאה תתקיים ביום שני, ח' באייר התשפ"ב, 9 במאי 2022, בשעה 16:00.

מיקי לוי: ישיבה זו נעולה.

מיקי לוי: תודה רבה.